Musikak kalea hartzen duenean\nHaizetara Kale Musikarien Nazioarteko Lehiaketa arte honen beraren esentziarako bidaia bat da: musika artifiziorik eta gehigarririk gabea, kalean bertan eta gutxieneko eszenografiaz jotakoa. Portugaletik Poloniara edota Japoniara, bederatzi herrialdeko beste hainbat taldek zein baino zein jardungo dute ikusleak bereganatu eta herri-epaimahaiak ematen duen sari handia irabazi nahian. Epaimahai profesional batek, berriz, accesit bana emango die jotzaile eta talderik nabarmenei.\nHaizetarak genero honen aniztasuna erakusten du, 'brass-band' klasikoetatik, Balkanetako musikara edota pop-era; musika-espezialitate gogorra eta ezezagun samarra. Udalerriko plazetan kokatutako gune ofizialek antolatzen duten eskaintza gastronomiko oparoak osatzen du lehiaketa.\nMusika jaialdi berezi eta desberdina, nagusi zein txikientzat egokia den plana. Hori guztia asteburu bakar batean Haizetaran.\nHaizetara Kaleko Musikaren Nazioarteko Lehiaketa\nHaizetara Kaleko Musikaren Nazioarteko Lehiaketak genero horretako nazioarteko talderik interesgarrienetako batzuk bilduko di... (gehiago irakurri)\nBELAKO + NAICA\n"Belakok gehiago eskaintzen du zuzenean"\nBelakoren pop-rock intentsu eta zenbaitetan dantzagarria Made in Euskadi musikaren ezusteko gozoetako bat izan zen 2012an. La... (gehiago irakurri)\nLeo Lyons baxu-jotzaileak, Ric Lee jotzaileak, Chick Churchill teklatu-jotzaileak eta Joe Gooch gitarristak osatzen dute bere... (gehiago irakurri)\nAmerikar sustraiaren hauts sakrosantua\nAlondra Bentley: 'Resolutions'\nAlondra Bentley 'Resolutions' aurkezten ari da, bere musika-karreran atal berria irekitzen duen lana. Bere abestiak generoen ... (gehiago irakurri)\nBILBAO BBK LIVE 17 ENTRADA DÍA 7\nDiotenez, Las Vegasen kasinoak eta hotel erraldoiak bisitatzea besterik ez dago. Gehiegi esatea da. Talentua izanik, arrakast... (gehiago irakurri)


Emaitza onak Gipuzkoako Udako Txapelketan | Izarraitz Igeri Elkartea\n← Maitane Goenaga beste minima baten bila\n2264 da zozketako zenbaki saritua →\nEmaitza onak Gipuzkoako Udako Txapelketan\nAstelehena, 2014 ekaina 30 atalean izarraitzie -k publikatua\nPasa den zapatuan eta igandean, Infantil, Junior eta Absolutuen Gipuzkoako Udako Txapelketa jokatu zen, Tolosako Usabal igerilekuan. Han, gure taldeko hamar igerilari, bi mutil eta zortzi neska, lehiatu ziren. Ainhoa Goenagak absolutuan hartu zuen parte, Pablo Etxeberriak eta Oihana Goenagak junior mailan, eta infantiletan, Jon Aizpuruk, Maialen Aizpuruk, Eva Astigarragak, Aiora Beristainek, Jone Goenagak eta Nerea Berasategik. Igande arratsaldean, Maitane Goenaga alebina gehitu zitzaien 200 metroko estilo proba egiteko.\nEntrenamendu gogorrak egiten dabiltza; eta, hala ere, oso maila ona erakutsi zuten gure igerilariek Tolosan. Hemendik aurrera, eta datozen txapelketei begira, entrenamenduen intentsitatea jaitsi egingo dute, eta lehiaketetan gorantz egitea izango da ohikoena.\nAzpeitiarrek emaitza onak lortu zituzten, aipagarrienak Jon Aizpuruk eta Oihana Goenagak. Izan ere, Euskadiko errekor berriak ezarri zituzten. Jonek 16 urtekoen errekorra, 50 metro bularren eta 30:47 denborarekin. Oihanak, berriz, 15 urtekoetan, 100 metro estilo librean, 58:71 denborarekin.\nPablo Etxeberriak bi gutxiengo berri lortu zituen, bata 200 metro librean, eta bestea 400 metroko estiloan.\nBestalde, infantiletan, proba bakoitzean, dominak banatu zituzten eta, bederatzi urrezko, lau zilarrezko eta bi brontzezko ekarri zituzten Azpeitira. Juniorrei eta absolutuei dagokienez, berriz, ‘fina’ taularen arabera egin zituzten sailkapenak. Hemen ere Ainhoak, Pablok eta Oihanak sailkapen ona lortu zuten.\nBanan banan eta bakarkako emaitzak:\nAinhoa Goenaga: 200 m. bizkar (1.), 100 m. bizkar (1.), 50 m. bizkar (3.) eta 200 m. estilo (desk).\nPablo Etxeberria: 1500 m. libre (2.), 800 m. libre (2.), 200 m. estilo (2.) eta 400 m. estilo (1.).\nJon Aizpuru: 100 m. estilo (1.), 100 m. libre (1.), 50 m. bular(1.) eta 200 m. libre (1).\nOihana Goenaga: 200 m. libre (1.), 100 m. libre (2.), 50 m. libre (2.) eta 100 m. bizkar (9.).\nMaialen Aizpuru: 50 m. bizkar (3.), 200 m. bizkar (6.), 200 m. libre (11.) eta 100 m. bizkar (4.).\nEva Astigarraga: 200 m. bular (1.), 100 m. bular (1.), 100 m. estilo (2.) eta 100 m. bizkar (9.).\nAiora Beristain: 100 m. libre (1.), 100 m. estilo (1.), 400 m. libre (2.) eta 50 m. tximeleta (2.).\nJone Goenaga: 50 m. bizkar (1.), 100 m. estilo (4.), 50 m. libre (2.) eta 200 metro libre (5.).\nNerea Berasategi: 100 m. libre (14.), 100 m. tximeleta (3.), 100 m. bizkar (6.) eta 200 m. estilo (7.)\nMaitane Goenaga: 200 m. estilo (2:48:28)\nDatorren asteburuan, Euskal Herriko Udako Txapelketak jokatuko ditugu Gasteizen eta Santurtzin. Infantilak Santurtziko El Puerto Igerilekuan izango dira, eta juniorrak eta absolutuak Gasteizko Mendizorrozako igerilekuan.\nBEHIN-BEHINEKO EMAITZAK GIPUZKOAKO UDAKO TXAPELKETA


Aiako Harriaren natura parkea - Wikipedia, entziklopedia askea.\nAiako Harriko tontorretako bat.\nIrugurutzetako labeak Irungo aldean\nAiako Harriaren natura parkea Gipuzkoako ipar-ekialdeko natura parke bat da. 6.913 hektarea ditu, eta Irun, Errenteria, Oiartzun, Donostia eta Hernani udalerrietako lurrak hartzen ditu barne, Bidaso Beherea, Oiartzualdea eta Donostialdea eskualdeetan. Ekialdean, Bortziriekin (Nafarroa Garaia) egiten du muga; eta iparraldean, Hendaiako kantonamenduarekin (Lapurdi).\nAiako Harria mendiaz beraz gain, beste tontor hauek osatzen dute parkea: Zaria (635m), Bunanagirre (781 m), Bianditz (797 m), Errenga (786 m), Irupagoeta (534 m), Erlaitz (498 m), Pagogaña (480 m), Urdaburu (599 m) eta Aldura (537 m). Parkean dago Aitzondoko ur-jauzia.\nOiartzun ibaia bertan sortzen da, eta mendiguneak elkarrengandik banatzen ditu Urumea eta Bidasoa ibaiak.\nEusko Jaurlaritzak 1995eko apirilaren 11n izendatu zuen natura parke. 2005etik 2009ra, Europar Batasunaren LIFE programaren laguntza jaso zuen; LIFE Aiako Harria proiektuaren helburu izan zen Aiako Harria BGLa kontserbatzea eta lehengoratzea. Proiektu horretako partaideek, parkearen natura ondarea hobetzera bideratutako 2.260.318 euroren inbertsioa egitea hitzeman zuten; erdia Europar Batasunak ordaintzekoa, eta beste erdia Euskal Herriko hainbat erakunde publikok.\nLandaretza[aldatu | aldatu iturburu kodea]\nZuhaitzei dagokienez, hurrengo espezieak topa ditzakegu Parkean: haltz beltza (Ainus glutinosa), lizar arrunta (Fraxinus excelsior), haritz arrunta (Quercus robur), haritz amerikarra (Quercus rubra), ametza (Quercus pirenaica), gaztainondoa (Catanea sativa), sasiakazia (Robinia pseudoacacia), intsinis pinua (Pinus radiata), gorostia (Ilex aquifolium), hurrondoa (Corilus avellana), sahats hauskara (Salix atrocinerea), elorri zuria (Crataegus monogyna), elorri beltza (Prunus spinosa), udareondo (Pyrus bourgaeana) eta pagoa (Fagus sylvatica).\nAnimalien artean, hauexek ditugu: sai arrea (Gyps fulvus), arrano txikia (Hieraetus pennatus), arrano sugezalea (Circaetus gallicus), belatxinga mokogorria (Pyrrochorax grauculus), basurdea (Sus scrofa), orkatza (Capreolus capreolus), azkonarra (Meles meles), basakatua (Felis sylvestris), zirauna (Angulis fragilis), sugegorri kantabriarra (Vipera seoanei), eskailera-sugea (Elaphe scalaris), arrabioa (Salamandra salamandra), apo arrunta (Bufo bufo), baso-igel gorria (Rana temporaria), ezkailua (Phoxinus phosinus), amuarrain arrunta (Salmo trutta) eta izokina (Salmo syar).\n↑ 241/1995 Dekretua, apirilaren 11koa, Aiako-harria aldea parke natural deklaratzen duena[Betiko hautsitako esteka]\n↑ «Aiako Harriko altxor naturalak LIFE proiektuari esker biziberrituta», Gipuzkoako Atari Instituzionala, 2008-03-03.\nMultimedia: Aiako Harria/Peñas de Aya Natural Park\nOrriaren azken aldaketa: 30 abendua 2021, 13:44.


Publish date: 2018-07-28 11:04:32\nMonroe N./Smith J. P. @1.75\nArneodo R./Chardy J. - Monroe N./Smith J. P.\nPick: Monroe N./Smith J. P.\nPublish date: 2018-07-28 11:02:31\nEvent date: 2018-07-28 12:00:00\nMatteo Berrettini (-1.5 Sets) @2.21\nJurgen Zopp (+1.5 Sets) - Matteo Berrettini (-1.5 Sets)\nATP Gstaad - SF\nPick: Matteo Berrettini (-1.5 Sets)\nPublish date: 2018-07-28 10:23:07\n1 Set Handiсap Iga Swiatek -2.5 @1.88\nIga Swiatek - Martina Di Giuseppe\nPick: 1 Set Handiсap Iga Swiatek -2.5\nPublish date: 2018-07-28 10:08:13\nEvent date: 2018-07-28 15:30:00\nFilip Horansky @2.31\nLukas Rosol - Filip Horansky\nATP Challenger Prague - SF\nPublish date: 2018-07-28 10:06:11\nJuan Pablo Varillas @2.37\nFederico Gaio - Juan Pablo Varillas\nATP Challenger Padova - SF\nPick: Juan Pablo Varillas\nPublish date: 2018-07-28 10:05:24\nEvent date: 2018-07-28 13:30:00\nRodionov J. @2.50\nGulbis E. - Rodionov J.\nPick: Rodionov J.\nPublish date: 2018-07-28 10:02:42\nDenis Istomin @1.88\nDenis Istomin - Elliot Benchetrit\nPublish date: 2018-07-28 09:55:04\nNegritu Ch. - Boehler D.\nPublish date: 2018-07-27 14:10:46\nEvent date: 2018-07-27 14:20:00\nAces Individual Total Leonardo Mayer Over 3.5 @2.00\nDiego Sebastian Schwartzman - Leonardo Mayer\nPick: Aces Individual Total Leonardo Mayer Over 3.5\nPublish date: 2018-07-27 14:08:47\nEvent date: 2018-07-27 18:25:00\nStefano Napolitano - Peter Polansky2@1.59\nRoberto Bautista-Agut - Taro Daniel1@1.37\nPublish date: 2018-07-27 13:51:36\nThompson J. 2:0 @1.80\nThompson J. - Koepfer D.\nPick: Thompson J. 2:0\nPublish date: 2018-07-27 13:49:02\nUgo Humbert @1.93\nUgo Humbert - Brayden Schnur\nATP Challenger Granby - QF\nPublish date: 2018-07-27 13:47:28\nHumbert U. - Schnur B\nPublish date: 2018-07-27 13:44:14\nEvent date: 2018-07-27 14:25:00\nMayer L. @2.35\nPublish date: 2018-07-27 13:29:21\nBambridge L./O'Mara J. @1.80\nPublish date: 2018-07-27 13:27:15\nEvent date: 2018-07-28 03:00:00\nNorrie C. - Kyrgios N.\nPublish date: 2018-07-27 13:21:26\n1st Set over10.5 Games @3.15\nMatthew Ebden - Marcos Baghdatis\nPick: 1st Set over10.5 Games\nPublish date: 2018-07-27 10:36:35\nJohn Isner - Mischa Zverev1@1.34\nCameron Norrie - Nick Kyrgios2@1.27\nFacundo Bagnis - Jurgen Zopp /Bagnis To Win At Least 1 Set@1.3\nStefano Napolitano - Peter Polansky /Polansky To Win At Least 1 Set@1.23\nUgo Humbert - Brayden Schnur /Humbert To Win At Least 1 Set@1.38\nPublish date: 2018-07-27 10:21:38\nEvent date: 2018-07-27 22:30:00\n1st Set over10.5 Games @3.00\nPublish date: 2018-07-27 09:37:19\nDellien H. - Majchrzak K.\nSIGN INRegistration00:59 GMT+03:00


Donostia Zinemaldia :: Une minute de soleil en moins\nParis, 1969. Publizitate-zinerako ekoizpen lanak egiten hasi zen, baina 1992az gero bere lehen film laburrak burutuko zituen. Mektoub (1997) opera primak marokoar zinema gaztearen funtsezko ordezkaritzat ezagutaraziko du eta Une minute de soleil en moins (2002) filmak itxaropen horiek berretsi baino ez ditu egingo.


Saint-Sauveur-de-Flée - Wikipedia, entziklopedia askea.\n47° 45′ 13″ N, 0° 47′ 32″ W / 47.7536°N,0.7922°W / 47.7536; -0.7922Koordenatuak: 47° 45′ 13″ N, 0° 47′ 32″ W / 47.7536°N,0.7922°W / 47.7536; -0.7922\nAviré, La Ferrière-de-Flée, Montguillon, Ampoigné, Chemazé eta Saint-Quentin-les-Anges\nSaint-Sauveur-de-Flée Frantziako udalerria da, Maine eta Loira departamenduan dagoena, Loirerria eskualdean. 2013an 284 biztanle zituen.\n2007an Saint-Sauveur-de-Flée udalerrian erroldatutako biztanleak 284 ziren. Familiak 100 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 44 seme-alabarik gabeko familiak ziren eta 44 seme-alabak dituzten bikoteak ziren.\n2007an 119 etxebizitza zeuden, 100 familiaren etxebizitza nagusia ziren, 10 bigarren erresidentzia ziren eta 9 hutsik zeuden. 118 etxeak ziren eta 1apartamentu bat zen. 100 etxebizitza nagusietatik 80 bere jabearen bizilekua ziren eta 20 alokairuan okupaturik zeuden; 1ek bi gela zituen, 5 etxek hiru zituzten, 31 etxek lau zituzten eta 63 etxek bost zituzten. 86 etxek euren parking plaza propioa zuten azpian. 35 etxetan ibilgailu bat zegoen eta 64 etxetan bat baino gehiago zituzten.\nSaint-Sauveur-de-Flée udalerriko biztanleria-piramidea 2009an .\n2007an lan egiteko adina zuten pertsonak 161 ziren, horien artean 135 aktiboak ziren eta 26 inaktiboak ziren. 135 pertsona aktiboetatik 132 lanean zeuden (68 gizon eta 64 emakume) eta 3 langabezian zeuden (3 emakume eta 3 emakume). 26 pertsona inaktiboetatik 10 erretiraturik zeuden, 11 ikasten zeuden eta 5 "bestelako inaktibo" gisa sailkaturik zeuden.\n2009an Saint-Sauveur-de-Flée udalerrian 101 unitate fiskal zeuden, 302,5 pertsonek osaturik. Pertsona bakoitzeko diru-sarrera fiskalaren mediana urteko 15.359 euro zen.\n2007an zeuden 8 komertzioetatik, 4 eraikuntza enpresak ziren, 1 ibilgailuen saltze eta konpontze enpresa zen, 2 ostalaritza eta jatetxe enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Saint-Sauveur-de-Flée udalerrian 31 nekazaritza-ustiategi zeuden, 492 hektarea erabiltzen.


https://www.zidle-eshop.cz/autokoberce/specialni/hyundai/1017620-presne-autokoberce-hyundai-i30-limousine-kia-cee-d-2007-2011-c-214984.php. Je to PŘESNÉ AUTOKOBERCE, HYUNDAI i30 LIMOUSINE & KIA CEE´D (2007-2011), č. 214984 za 559 Kč


Lankidetzazko ikaskuntza - Wikipedia, entziklopedia askea.\n(«Ikasketa kooperatibo» orritik birbideratua)\nIkasketa kooperatiboa, lankidetzazko ikaskuntza, ikaskuntza kooperatiboa edo irakaskuntza kooperatiboa deitzen zaio mundu akademikoan taldeka ikasteko hainbat proposamen didaktikori. Ikasleek ikasketa prozesua bakarka egin dezakete edo taldeka. Ikasleak taldeka ondo antolatuz gero hainbat abantaila lor daitezke baldin eta ikasleek elkarri laguntzen badiote. Irakasleek taldeei erronka edo proiektuak proposatu eta taldeak eratu egin behar dituzte. Ikasleek haien artean koordinatu eta norberak taldeari bere ekarpenak eginez erronkari eutsi edo proiektua aurrera ateratzeko bidean jarriko dute.\nIkasleak konpetentzia gehiago landuko dituzte talde elkarreragileetan lan eginez gero bakarka baino. (Kopuru optimoa lau pertsonetako taldea omen da).\nIkasketa kooperatiboan taldeka lan egiten da. Taldeetanan heterogeneotasuna egotea aholkatu ohi da.\nLankidetzazko ikaskuntza, ikaskuntza kooperatiboa eta ikaskuntza kolaboratiboa begirada ezberdinetatik ulertu izan dira eta maila teorikoan desberdintzeko ahaleginak egon dira eta haien arteko aldeak eta ñabardurak azpimarratu dituzte teoriko batzuek. Artikulu honetan orokorrean erabiliko dugu lankidetzazko ikaskuntza, nahiz eta agian ikaskuntza kooperatibo edo kolaboratiboa terminoak erabiliagoak eta zabalduagoak egon. Pedagogia garaikideko autore gehienentzat oso garrantzitsua da lankidetzarako aukerak sustatzea. Adibidez, modu autonomoan, ikasleak bere ikaskideekin, lankidetzan aritzeko jarduerak sortuz, kolaborazioa bultzatzen duten baliabideak erabiliz (wikiak, horma kolaboratiboak…). Egile horien ustez, garrantzitsua da modu kontzientean ikasleei aukera ematea besteengandik ikasteko eta beraz, ezagutza talde lanean eraikitzeko (elkarri feedbacka emanez). Gainera, gaitasun edo konpetentzia batzuk nekez garatuko dira talde lanean ikasten ez bada.\nIkasleak horrela antolatuta oinarrizko hainbat konpetentzia garatuko dituzte. Teoriko askoren ustetan lanean bakarka baino konpetentzia gehiago landuko dira talde elkarreragileetan lan eginez gero.\n1 Zer landu\n2 Zergatik ikaskuntza taldean, lankidetza giroan\n3 Konpetentzien garapenean, lankidetzazko ikaskuntzaren ekarpenak\n4.1 Taldearen tamaina\nLankideta ikaskuntza edozein kontzeptu-eduki lantzeko erabil daiteke, baina teknika hauekin prozedura-edukiak bereziki lantzen dira.\nEdozein kontzeptu-eduki landu daiteke teknika kooperatiboak erabiliz, baina teknika hauetan prozedura-edukiak bereziki lantzeko sortu ziren. Edozein alor edo irakasgaitan erabil daitezkeen teknikak daude, baita lehen hurbilketan bakarka lantzeko kontuak lantzeko ere, irakurketa lantzeko, esate baterako.\nKonpetentzia guztien garapenean laguntzeko proposamenak egon badaude.\nZergatik ikaskuntza taldean, lankidetza giroanAldatu\nLankidetzazko ikaskuntzaren oinarria da taldean ikasleek ezagutza elkar-trukatzea eta elkarrekin eraikitzea helburu zehatz batekin edo batzuekin. Ikasle taldeek erronka bati aurre egin beharko diote, problema bati aurre egin beharko. Ezagutza eraikitzeko, ordea, beharrezkoa izango da ikasleek erantzunak zalantzan jartzea, irakaslearenak barne, eta parte hartze aktiboaren bidez lanketara heltzea. Ikasle taldeak aplikatu beharreko gaitasunen artean daude ideia propioak argudiatzea, entzute aktiboa, gatazken kudeaketa eta negoziazioa.\nTaldeka ikasiz gero, konpetentzia gehiago eta hobeto garatzen dira.\nGaur egungo pedagogo askoren ustez, ikasleek, teknika hauekin, konpetentzia gehiago\teta hobeto garatzen dituzte.\nLuzaroago\tgogoratzen dute ikasitakoa.\nGoi mailako arrazoitzea eta pentsamendu kritikoa garatzen dute.\nBeren\tburuak eta besteek onartuago sentitzen dira.\nTaldean bakarrik garatzen diren konpetentzia batzuk garatzen dituzte.\nBeren emozioak ikaste prozesuan lantzen dituzte, eta horrek ikasten asko laguntzen du.\nEtorkizunean taldean lan egiteko entrenamendua hezkuntza sisteman jasoz gero, hobe.\nLankidetzazko ikaskuntzaren bidez ikaslea ikaste-komunitate baten partaide sentitu behar du, bere ekarpenak kontuan hartzen direla sentitu behar du. Taldekidea dela sentitu behar du. Horrela bada, ikasleak ikaskuntza propioaren eta taldekideen ikaskuntzaren ardura hartzen du. Lankidetza giroan, ikaslearen auto-konfiantza eta autoestimua areagotzen dira, entzute aktiboa gertatzen da eta ikasleek besteen ekarpenak onartzen ikasten dute. Ikaskuntza eredu honek modu kritiko eta gogoetatsu batean pentsatzera daramatza ikasleak, euren ikaskuntza prozesuaren protagonismoa hartzera daramatza.\nOndorioz, pentsatzeko modu askotarikoak onartzen dituzte, besteenak ulertu eta bakoitzarenak argudiatzeko gaitasuna garatzen dute, sormena erabiltzen dute irtenbideak bilatzeko, nork bere ikuspuntuen berrikuspena egiten du eta galdera kritikoak formulatzen dituzte. Ezagutza, ulermena eta gaitasunak ere modu egokian komunikatzen dituzte, nork bere ideiak eta kontzeptuak besteei azalduz, frogak eginez eta asertiboa baina malgua izanez besteekin batera ezagutza sortzeko.\nKonpetentzien garapenean, lankidetzazko ikaskuntzaren ekarpenakAldatu\nLankidetza ikaskuntza prozesuetan, guztien parte hartzea bilatu behar da, interdependentzia positiboa, bakoitzak bere ardurak hartu beharko taldearen helburuak lortzeko.\nIkasketa kooperatiboari esker, honako hau lortzen da:\nIkasle guztien parte hartzea. Taldeak, erronka baten aurrean, kohesioa bilatuko du eta dinamika positibo batzuk sortu beharko dira erronkari aurre egiteko.\nInterdependentzia positiboa. Taldean sortuko diren dinamiketan, ikusiko da batzuek ekarpen mota batzuk egiten hobeak direla besteak baino, eta beste horiek, ziur aski, bere ekarpenekin aurrekoen ekarpenen mailako ekarpenak egiten saiatuko dira.\nNorbanako erantzukizuna. Taldearekiko ardura sortzen da.\nElkarreragina. Taldean lan eginez gero, gizarte harremanetan ezinbestekoak diren gaitasun batzuk garatuko dira.\nLankidetzazko ikaskuntza eta horrek dakarren onurak sortzeko beharrezkoa da, talde barruan, eta ikaskuntza prozesuak irauten duen bitartean, hainbat baldintza betetzea.\nPartaideen arteko interdependentzia\tpositiboa.\nInterakzio\tpertsonal aberatsak.\nPartaide bakoitzaren ardura\tindibiduala.\nElkarkidetzan bakarrik garatu daitezkeen konpetentzian\tsozialen lanketa.\nIkasle taldearen auto-gogoeta.\nIkasketa kooperatiboan talde elkarreragile heterogeneoak antolatzeko kontsigna egoten da. Irudiko taldeetan aniztasuna bilatu eta lortu omen da, baina taldeak handiegiak dira eta talde kopuru bakoitiak saihestu beharko lituzkete irakasleek.\nTeoriko gehienek talde heterogeneoak sortzea hobesten dute. Partaide guztiak oso antzekoak izanik taldean antzekoak diren elementuen batuketa sortuko da. Partaideen artean dibertsitatea egonez gero, taldean aukera gehiago sortuko dira.\nTaldeetan berdinkideen, "paraleloen", arteko tutoretzarako aukera gehiago sortzen omen dira taldeetan aniztasuna egonez gero. Taldekatze irizpideei dagokienez, gaitasun maila askotarikoak konbinatzeaz gain, irakasleek bermatu beharko lukete taldeek gutxieneko kohesioa izatea .\nIkerketa batzuen arabera, laukoteak dira ikasteko talde elkarreragilerik emankorrenak.\nTamainari dagokionez, kopuru ideala 4 ikaslez osatutako taldea omen da. Kontua aztertu duten batzuen ustetan, zenbaki bikoitia izateak saihesten du partaide bat kanpoan uztea, eta erabakiak errazegi, bozketa baten bidez hartzea. Taldeak eraginkorrak izan daitezen, baina, betiere ingurune ireki eta konfiantzazkoak eratu behar dira.\nBikotea izan daiteke talderik txikiena. Badaude hainbat proposamen ikasketa kooperatiboa bikoteka egiteko.\n↑ «Unibertsitateaz besteko irakaskuntza-kooperatibentzako diru-laguntzak (2018).» www.euskadi.eus 2018-09-06 (Noiz kontsultatua: 2018-12-20).\n↑ Irene González Mendizabal. «Ikasketa kooperatiboa: irakurtzeko estrategiak lantzeko baliabide - Irakurtzeko gaitasuna garatzeko bideak» sites.google.com (Noiz kontsultatua: 2019-01-16).\n↑ (Gaztelaniaz) «Tutoría entre iguales» www.educaixa.com (Noiz kontsultatua: 2019-05-02).\n↑ «IKASKUNTZA_KOOPERATIBOA (1)» Vic-eko unibertsitatea. Psikopedagogia laborategia. P. Pujolàs eta J.R. Lago (koordinatzaileak) PAK: IK/KI programa «Ikasteko kooperatu / Kooperatzen ikasi» taldean ikasten irakasteko (Noiz kontsultatua: 2018-12-18).\n↑ Irene González Mendizabal. (2011-10-28). Ikasketa kooperatiboa: Ikasten Ikasteko tresna lagungarria (BH). (Noiz kontsultatua: 2018-12-18).\n↑ (Ingelesez) Joritz-Nakagawa, Jane. «Spencer Kagan's Cooperative Learning Structures - an article by Jane Joritz-Nakagawa» hosted.jalt.org (Noiz kontsultatua: 2020-11-12).\n↑ (Katalanez) «Notícies Grup de Recerca sobre Aprenentatge entre Iguals (GRAI)» aprenentatgeentreiguals.blogspot.com (Noiz kontsultatua: 2019-05-02).\n(Gaztelaniaz) GRUP DE TREBALL EDUCACIÓ INCLUSIVA. Cooperar para aprender/Aprender a cooperar (Programaren webgunea. Barcelona: CIFE (Centre D’Innovació i Formació Educativa) Universitat de Vic. (Ikusi "Componentes" atala; hortxe taldearen argitalpen guztiak ikus daitezke).\n(Gaztelaniaz) PUJOLÁS MASET, PERE. El aprendizaje cooperativo. Colección: 9 ideas clave. Barcelona: GRAO, 2008.\n(Gaztelaniaz) DE LA CERDA TOLEDO, M. Carmen. Por una pedagogía de ayuda entre iguales. Reflexiones y prácticas. Barcelona: GRAO, 2013.\nIkaskuntza kooperatiboa. Araba.\nMultimedia: Cooperative learning\nAzken aldaketa 23 ekaina 2021(e)an, 09:48(e)tan\nOrriaren azken aldaketa: 23 ekaina 2021, 09:48.


Barne Ministerioaren gobernuak gobernuak "Hiriko sarrera eta irteera neurriak" zirkularra | RayHaber | raillynews\nHasieraTURKEYCentral Anatolia Region06 AnkaraBarne Ministerioak gobernatzaileen zirkulua zigortu zuen hirira sartzeko eta irteerako neurriei buruz\n05 / 05 / 2020 06 Ankara, Central Anatolia Region, GENERAL, GOIBURUKO, AZKEN ORDUA, TURKEY\nhiri handirako eta zonguldarako sarreraren murrizketa maiatzera arte luzatu da\nHerrizaingo Ministerioak zirkularra bidali zuen 81 Hiriko Gobernuekin "Hiriko sarrera / irteerako neurriak" gaiari buruz. To be Adana, Ankara, Balıkesir, Bursa, Denizli, Diyarbakır, Eskişehir, Gaziantep, İstanbul, İzmir, Kahramanmaraş, Kayseri, Kocaeli, Konya, Manisa, Mardin, Ordu, Sakarya, Samsun, Şanlıurfa, Tekirdaong, Trabdunzon Lurrean, airean eta itsasoz egin beharreko sarrera / irteera guztiak (garraio publikoa, ibilgailu pribatua, etab.), Guztira 24 egunez egon ziren mugatuta. Bestalde, airez, lurrez eta itsasoz Aydın, Antalya, Erzurum, Hatay, Malatya, Mersin eta Muğla probintziek egin beharreko sarrera / irteera murrizketak kendu dituzte.\nMinisterioak gobernadoreei bidalitako zirkularrean, kontaktu fisikoa, arnasketa eta abar. Gogorarazi zen koronavirusak (Covid-19) epidemia, oso azkar kutsatzen duten kutsatutako pertsonen kopurua areagotzen duena, ezinbestekoa dela mugikortasun soziala eta pertsonen arteko harremana murrizteko eta gizarte isolamendua eskaintzea osasun publikoaren arriskua kudeatzeko.\nBestela, zirkularrean birusaren hedapena azkartuko zela adierazi zen, beraz, kasuen kopurua eta tratamenduaren beharra areagotuko lirateke, horrela, herritarrak bizitza galtzeko arriskua areagotuko litzateke eta horrek kalte larria eragingo du osasun publikoan eta ordena publikoan.\nGobernu-egoitzetara bidalitako zirkularrarekin mugikortasuna eta gizakiaren harremana gizartearen isolamendua bermatzeko, Ministerioak 30 lurralde, lurrez, airez eta itsasoz egin beharrekoak, 15 egunez mugatzen dira, berriz ere murrizketaren iraupena 04.05.2020koa da. Astelehenean 24.00: XNUMXak arte luzatu zela gogorarazi du.\nLortutako puntuan, kasuen igoera-tasa, aipatutako epidemiaren efektuak gutxitzea, hobetu den kasu kopurua handitzea, zainketa intentsiboen eta intubatutako gaixoen kopurua gutxitzea eta abar. Norabidean izandako garapen positiboekin batera bigarren olatu epidemia batekin sor litezkeen arriskuen norabidean, adierazi da Zonguldak probintziara eta metropoli egoera duten 30 probintzietara sarrera / irteera mugatzeko neurriak Lehendakaritzako kabinetean ebaluatzen direla, Recep Tayyip Erdoğan presidentearen menpe egon zelarik.\nAydın, Antalya, Erzurum, Hatay, Malatya, Mersin eta Muğla aireetatik, lurrez eta itsasoz, Adana, Ankara, Balıkesir, Bursa, Denizli, Diyarbakır, Eskişehir, Gaziantep, İstanbul, İzmir, Kahramara Kocaeli, Konya, Manisa, Mardin, Ordu, Sakarya, Samsun, Şanlıurfa, Tekirdağ, Trabzon, Van eta Zonguldak probintzietan egin beharreko sarrera / irteera guztiei ezarri zaien murrizketa goian aipatu dugun 24 probintzietan jarraitzea erabaki da.\nLehenago bidalitako zirkularrek sortutako esparruan, Ministerioak adierazi du ondoko neurriak hartu beharko liratekeela dagokien gobernuburuak, Foru Administrazioaren Legearen 11 / C artikuluari eta Lege Sanitario Orokorraren 27. eta 72. artikuluekin bat etorriz.\n1) Adana, Ankara, Balıkesir, Bursa, Denizli, Diyarbakır, Eskişehir, Gaziantep, İstanbul, İzmir, Kahramanmaraş, Kayseri, Kocaeli, Konya, Manisa, Mardin, Ordu, Sakarya, Samsun, Şanlıurfa, Tekirdağ, Trabdongo, Trabdongo, Trabdongo probintzia, sarrera, irteera guztiak lurrez, airez eta itsasoz (garraio publikoa, ibilgailu pribatua, etab.) gure 24 probintzietako mugetatik 15 egunez, 4: 2020etatik astelehenera, 24.00ko maiatzaren 19tik 2020: 24.00etara, XNUMXko maiatzaren XNUMXan, asteartea behin-behinean geldituko da.\n2) Ezinbestekoa izango da probintzia horietan bizi diren / ostatu hartzen duten herritar guztiek beren probintzietan zehaztutako epean egotea.\n3) Hiriko sarrera-irteerako murrizketen gaineko interesa (a), (b) Zirkularrek zehaztutako prozedurak, printzipioak eta salbuespenak zirkular honek jarritako murriztapen-aldirako ere balioko du.\nDagokion legediaren arabera, neurriei buruzko gobernuei beharrezko erabakiak berehala hartzeko eskatu zitzaien, praktikan arazorik ez eragiteko eta biktimizazioa eragiteko.\nBeharrezko prozedura judiziala abiatuko da Turkiako Zigor Kodearen 282. artikuluaren aplikazioan, delitu-egintzen inguruko legeei dagozkien artikuluen arabera, Lege sanitario orokorraren 195. artikuluaren arabera, hartutako erabakiak betetzen ez dituzten herritarrentzat.\nSiemens-ek lehen HRS trena Qatar-era bidaltzen du\nTCDD-ek langileek kontratatu duten adierazpena bidali du\nErrusiako konpainia Electro Drive lehen autobus elektrikoa Turkia bidaliko\nIMM-k erreskate talde bat bidali zuen Tekirerdag-en entrenatzeko\nZer aldaketa egon daitezke Coronavirus neurriak indargabetzen direnean?\nKosk Heziketa Zikloa trenbide garraioari buruzko mintegi bat antolatu zuen\nTrenbideetako salgai arriskutsuen garraiorako langile militarrei prestakuntza eman zioten\n65 urte baino gehiagoko barrutia. Barne Ministerioaren arabera\nBerber, Merkataritza Merkataritza eta Murrizteko Murrizketen Aitorpena Herrizaingo Ministerioak


Sortzailea TRIKU FAMILY, 2020ko Apirilaren 02a, 19:13:55\n2020ko Apirilaren 02a, 19:13:55\nFamilia bat gara eta egiten ari zaren lanagatik , MILA ESKER eta TXALO eman nahi dizkizuegu.\nEuskaraz kontsumitzeko aukera handia eman diguzuelako.\n2020ko Apirilaren 03a, 11:45:17 #1\nAurkibide berria oso polita eta gainera, aukera gehiago dugu filma bilatzeko. Estimagarria da.\n2020ko Apirilaren 06a, 17:15:47 #2\nAipamenaren egilea: TRIKU FAMILY Noiz: 2020ko Apirilaren 02a, 19:13:55 Familia bat gara eta egiten ari zaren lanagatik , MILA ESKER eta TXALO eman nahi dizkizuegu.\nTokatzen zaidan partetik, eskerrik asko!\nAhal dugun heinean lanean jarraituko dugu!\n2020ko Ekainaren 05a, 17:57:12 #3\nNire partetik ere mila esker proiektu honengatik, duela gutxi deskubritu dut eta asko disfrutatzen ari naiz. Momentuz galdera bat daukat, Shin Chan edota Doraemonen pelikulak deskargatzeko baimenik ez dudala agertzen zait, norbaitek badaki zer dela eta gertatzen zaidan hori?\n2020ko Ekainaren 06a, 20:32:52 #4\nAipamenaren egilea: Gorka99 Noiz: 2020ko Ekainaren 05a, 17:57:12 Nire partetik ere mila esker proiektu honengatik, duela gutxi deskubritu dut eta asko disfrutatzen ari naiz. Momentuz galdera bat daukat, Shin Chan edota Doraemonen pelikulak deskargatzeko baimenik ez dudala agertzen zait, norbaitek badaki zer dela eta gertatzen zaidan hori?\nFilmografien haritik saiatzen ari zara? Filmak neure MEGA kontuan igota daude, baina saioa itxita ere probatu dut eta nik behintzat ez daukat deskargatzeko inolako arazorik. Errorearen xehetasun gehiago (edo argazkiren bat) eman dezakezu?\n2020ko Ekainaren 07a, 18:31:29 #5\nKaixo! Bai filmografien haritik saiatu naiz eta pelikula guztiak deskargatu ditzaket multzokatuta daudenak izan ezik, Shin Chan edota Doraemonenak esaterako. Hauetan "Bilatzen ari zaren gaia edo foroa ez dago edo zure mugetatik haratago dagoela dirudi" mezua agertzen zait pelikulen sinopsia, linka etab. agertu beharrean eta ez dut ulertzen zergatik.\n2020ko Ekainaren 07a, 20:37:15 #6\nKaixo! Okerreko harietan sartu zarela esango nuke. Duela gutxi, esteka gehienak erorita zeudenez, nik neuk hari berri hauek sortu nituen:\n-- Doraemon |Filmografia| 1 (1980-1999) [MEGA]\n-- Doraemon |Filmografia| 2 (2000-2014) [MEGA]\n-- Doraemon |Filmografia| (Japonieraz+Azpitituluak) [MEGA]\n-- Shin Chan |Filmografia| (1993-2011) [MEGA]\nHari zaharrak ezabatuta daudela suposatzen da. Zuk diozun harietara nondik iritsi zara? Foroaren akats bat baldin bada, konponbideren bat bilatu beharko da. Jende gehiago galdu ez dadin.\n2020ko Ekainaren 08a, 14:25:42 #7\nkaixo! Lehenik eta behin eskerrik asko! Orain badakit nongo esteketan begiratu behar dudan, euskal encondingsen barruan animazio filmetan... hasieran hemen (http://marrazkiak.euskal-encodings.com/Pelikulak.html) begiratzen nuen eta bertatik beste helbide honetara (http://www.euskal-encodings.com/smf/index.php?board=302.0) bidaltzen zidan. Euskal encondingsen erregistratua bazaude errazagoa da, baina google-en "Telesailak eta pelikulak euskaraz" begiratuz gero, hasierako helbide hori agertzen da lehenik eta bertan zenbait esteka ez daude edota shin chan edota doraemonen pelikulen kasuan bezala, ez dute egiten. Ez dakit hau konpondu daitekeen... Web orri hau google-en "Telesailak eta pelikulak euskaraz" jarrita aurkitu nuen, eta hasieran agertzen den aurkibide horrekin erabiltzen nuen, erregistratu gabe. Baina, bertan ez dago dena, ez dirudi erregistratu zaitezkeenik eta beraz ezin da mezurik utzi...\n2020ko Ekainaren 08a, 17:46:24 #8\nKontxo, orain ulertzen dut. Ez zitzaidan aukera hori burutik pasa. Oker ez banago, aurkibide horrek urteak daramatza eguneratu gabe, beraz esteka asko gaizki egongo dira. Duela urte asko webgune bereizi bat izan zen, baina gerora aurkibide gisa Euskal-Encodingsera anexionatu zen. Gaur egun ordea, foro honek aurkibide berri bat dauka, foroaren nabigazio-barran aurki dezakezuna hain zuzen.\n2020ko Ekainaren 09a, 11:34:53 #9\nHori da! Hasieran galdu xamar nenbilen baina orain primeran ulertzen dut dena. Aurkibide zaharra borratzerik badago? Edo webgune honetako aurkibidearen esteka bat jarri bertan, erabiltzaile berriak ez galtzearren diot gehienbat. Nik uste erabilgarria izan daitekeela.


Atzeruntz egiten diren bi muriska edo zorrotz dira. Bi muriskak, bata bestearen segidan egiten dira, eta elkarren artean simetrikoak dira. Muriska txingokoak nahi beste egin daitezke, baina beti simetrikoak izan behar dira, eta oin batekin egindakoa bestearekin ere egin behar da. Bat eskuineko oinarekin hasten bada, bigarrena ezkerrekoarekin hasi behar da, eta alderantziz.\nMuriska txingokoak eskuin oinarekin hasita Muriska txingokoak ezker oinarekin hasita\nAdibidez, lehenengo eskuinekoa eta ondoren ezkerrekoa egiteko, lehenengo ezkerreko oinarekin txingo egin eta eskuineko oina altxatu behar da atzeruntz eta ongi luzatuta jarri airean. Eskuineko oina airean dagoela eta ezkerreko oinarekin demi-plié eginda, jauzi egin: ezkerreko hanka altxatu eta eskuineko hanka azpitik jo behar du eta ondoren gainetik. Eskuineko oina jaitsi behar da lurrera eta ezkerrekoa ongi luzatuta airean utzi, atzeko aldean. Lehenengo muriska bukatu bezain laster, ezkerreko oina airean dagoela eta eskuineko oinarekin demi-plié eginez jauzi egin: eskuineko oina altxatu eta ezkerreko hanka azpitik jo behar du eta ondoren gainetik. Ezkerreko oina jaitsi behar da lurrera eta eskuinekoa ongi luzatuta airean utzi atzeko aldean.\nMuriska txingokoak edo ala de pitxonak egiten dirade onela:\nEskuiko oña altxatuta puntaz beera begira atzerontz luzaturik daukala, jo bear du ezkerrekoarekin, azpian eta gero gañean kabriola egitean bezala, eta ifini bear du eskuikoa bakarrik lurrean. Airean gelditu zaion ezkerrekoaren punta luzaturik atzerontz begira jarri, ta jo bear du eskuikoarekin azpian ta gañean, lenago au, arekin bezala; eta jarri lurrean ezkerrekoa bakarrik. Oek dira bi muriska txingokakoak edo ala de pitxon esan oi diezatenak. Modu onetan egin ditzake dantzariak nai dituen ainbat txingokako muriska, baña beti bear ditu osekitu eskuiko oñarekin, egiten dituen ainbeste, ezkerrekoarekin, ikusleak esan ez degioten artoa jaten al diola ezkerreko ankak.


Horregatik, hainbat koloretako orrialdeak eskaintzen ditugu erlojuekin eta hainbat aldiz. Modu honetan, umeek jolastu ahal izango dute une egokian ikasteko. Txantiloiak, jakina, haurtzaindegiak eta eskolak oinarrizkoak dira. Irudiaren gainean klik egitean kolore orria orria irekitzen da pdf formatuan:


Gaur argitaratu da Aiaraldea Egunkariaren urteko lehen zenbakia - Aiaraldea - Aiaraldea.eus\nGaur argitaratu da Aiaraldea Egunkariaren urteko lehen zenbakia\nErredakzioa 2017-01-25 21:36\nInprentan dago jada bihar argitaratuko den egunkaria. Argazkia: aiaraldea.eus\nGaur goizetik aurrera egongo dira egunkari aleak eskura, eskualdeko saltoki, taberna eta topaguneetan.\nGaur (urtarrilak 26, osteguna) argitaratuko da Aiaraldea Egunkariaren 62. zenbakia, hasi berri den urte honetako lehena.\nOhikoan baino orrialde gehiago izango ditu egunkariak, 24 guztira. Hasi da ikastetxeetako matrikulazio kanpaina, eta hori hizpide duen gehigarria egongo da egunkariaren barruan. Aiaraldeko hezkuntza eskaintza jorratuko du zortzi orriko gehigarri berezi horrek.\nEgongo dira baita ohiko edukiak: Azken asteetan eskualdean jazotako albiste esanguratsuenen berri izateko aukera egongo da Herriz herri atalean. Sozioekonomia atalak, aldiz, Kutxabanken bulegoen itxiera izango du ardatz, Ahoztar Zelaietari eginiko elkarrizketa baten bidez.\nOrozkon maiatzaren 7an egingo den herri kontsultaren nondik norakoak azalduko dira baita, Jendartean. Kulturan, aldiz, Korrikaren 20. edizioak Aiaraldean eginiko ibilbidea errepasatu ahalko du irakurleak. Nerea Sanchez pilota epaileari eginiko elkarrizketa izango da nagusi Kirola atalean. Kontrazalean, aldiz, Pandemia taldeko bi kideri eginiko elkarrizketa irakurri ahal izango da.\nEskualdeko sei natura argazkilariren lanak ikusgai\nBi orriko erreportaje berezi bat ere izango du egunkariak. Sei argazkilarik eskualdeko naturari eginiko argazkiak ikusi ahal izango dira bertan.\nOhikoan bezala, kolaboratzaile ugarik hartu du parte egunkariaren sorkuntza prozesuan. Txutxi Ariznabarreta, Txani Rodriguez, Haizea Ginea, Eneko Gastaka eta Ainhoa Comas arduratu dira iritzi zutabeak idazteaz. Txetxu Urkijok zinema-proposamena egin du eta Jabi Isasik komikia.


The Narrows - Wikipedia, entziklopedia askea.\nThe Narrows New Yorken, Ameriketako Estatu Batuetan dagoen itsasartea da. Tradizonalki New Yorkeko portuan sartzeko sarrera izan da eta, horregatik, New Yorkeko atearen izena eman zaio. Itsasarteak Staten Island eta Brooklyn bereizi egiten ditu. Kanal horretatik Hudson ibaiak Ozeano Atlantikora isurtzen da.\n40° 36′ 48″ N, 74° 02′ 53″ W / 40.613333333333°N,74.048055555556°W / 40.613333333333; -74.048055555556Koordenatuak: 40° 36′ 48″ N, 74° 02′ 53″ W / 40.613333333333°N,74.048055555556°W / 40.613333333333; -74.048055555556\nThe Narrows gorriz markatuta.\nThe Narrows ziur aski orain 6000 mila urte sortu ziren, azken glaziazioaren bukaeran. Aurretik Staten Island eta Brooklyn lotuta zeuden eta Hudson ibaia egungo Raritan ibaiaren bidetik itsasoratzen zen. Badiaren goi partean, ordea, ura zamatu zen eta horren ondorioz kanala ireki zen.\nItsartetik sartu zen lehen europearra Giovanni da Verrazzano izan zen, 1524an. Lenape herriaren talde batek agurtu zuen. 1776ko abuztuan britaniarren armada, William Howen agindupean, operazio anfibioa egin zuen, Staten Island-etik Brooklynen lehorreratzen. George Washingtonen armada ezustean harrapatu eta garaitu zuten Long Islandgo gudan.\n1964-1981 bitartean itsasarte gurutzatzeko Verrazano-Narrows zubia eraiki zen, garai hartan mundu osoko zubi eseki luzeena izan zelarik, gaur egun Ameriketako Estatu Batuetako zubi eseki luzeena izaten jarraitzen duelarik.\n↑ Waldman, John. Heartbeats in the Muck The Lyons Press; (2000). ISBN 1-55821-720-7


"Sistemaren barruan, berak baino hobeto jokatu behar duzu" - Bizkaiko Hitza\n“Sistemaren barruan, berak baino hobeto jokatu behar duzu”\nOtsailean jarriko dute martxan Ekhilur ordainketa sistema. Bilboko ekhi txanpon lokaletik eratorritako proiektua da. Tokiko ekonomia sustatzea eta diruaren gaineko kontrola berreskuratzea dira sistemaren oinarriak.\n2021, urtarrilak 15 Bizkaia, Elkarrizketa 1165\nBilboko tokiko txanpona izatetik, ordaintzeko sistema izatera igaro da Ekhilur irabazi asmorik gabeko kooperatiba. Goienerrekin elkarlanean, irauli egin dute proiektua: diruaren gaineko kontrola berreskuratzeko, tokiko ekonomia sustatzeko eta komunitatea sortzeko tresna gisa birsortu dute. Alex Lopez (Zarautz, Gipuzkoa, 1973) kooperatibako kideak azaldu du pare bat proiektu pilotu martxan jarriko dituztela otsailean, zenbait udalekin elkarlanean, eta, etorkizunean, Hego Euskal Herri osora zabaltzea espero dute, elikadura eta energia burujabetza eta tokiko ekonomia bultzatzeko asmoz.\nZer da, zehazki, Ekhilur?\nEkonomia sozialaren barruan dagoen irabazi asmorik gabeko kooperatiba bat gara, Goienerren antzera. Alde horretatik, bi helburu nagusi ditu kooperatibak: tokiko ekonomia sustatzea eta gure diruaren gaineko kontrola berreskuratzea. Horretarako, tokiko txanpona izatetik ordainketa sistema digital bat garatzera igaro gara.\nDiozunaren arabera, badirudi egun ez dagoela norbere diruaren gaineko kontrolik.\nDiruaren digitalizazioarekin, gure diruaren gaineko kontrola eta informazioa banketxeen eta kreditu txartel enpresen esku dago. Guk nahi duguna da gure kontsumo datuen kontrola berreskuratzea eta kooperatibaren esku uztea, horren bidez gertuko ekonomia sustatu, ekonomia birkokatu eta komunitatea sortzeko.\nHori lortzeko, Ipar Euskal Herriko euskoa duzue erreferentziatzat, ezta?\nHalaxe da, bai. Haiek oso aurreratuta dabiltza, baina helburua antzeko proiektu bat garatzea da, kontuan izanik legedia desberdinak ditugula han eta hemen. Ekhilur sarearen asmoa da diruaren trukeari gaur egungo kulturan eta ekonomian kontuan hartzen ez diren bestelako balore eta ezaugarriak txertatzea: pertenentzia sentimendua, kooperazioa… Hori lortzera bidean, euskoa adibide garbia dugu.\nNola sortu da Ekhilur?\nBilbon 2014an martxan jarri zen ekhi izeneko tokiko txanponetik eratorritako proiektua da. Goiener kooperatibaren barruan, tokiko txanponen inguruko lantalde bat dago, eta, elkarlanean, tokiko txanponen eredua nola indartu eta bultzatu aztertzen hasi ginen. Ekhi-k paperean funtzionatzen zuen, baina, benetan eraginkorra izateko eta balio eraldatzaile hori lortzeko, zerbait berria behar genuela ondorioztatu genuen; orduan, digitalizazioaren bidera jotzea erabaki genuen.\nZer ekarpen egiten dio digitalizazioak tokiko txanponari?\nUste dugu, eredu alternatibo bat eraginkortasunez garatzeko, eredu horrek egun martxan dagoena gainditu beharra duela. Jendeak ez dezala erabili alternatiboa delako, baizik eta egun dagoena baino hobea delako, orduan lortzen baita eraldaketa. Zeure izaera mantenduz, sistemaren barruan berak baino hobeto jokatu beharra duzu, eta uste dugu proiektu honek aukera hori ematen digula. Orain oso txikiak gara, baina, sarea zabaltzea lortzen badugu, diruarekin beste modu batera jarduteko dinamikak gara daitezke aurrera begira.\nDuela hiru urte hartu zenuten txanpona digitalizatzeko erabakia. Prozesu luzea izan da.\nBai, orain dela hiru urte jarri genuen proiektua martxan, eta legearekin egin genuen topo. Dirua digitalizatzeko baimen berezi bat behar da, eta soilik Espainiako Bankuak eman dezake. Hiru urte eman ditugu lizentzia hori eskuratzeko.\nNola funtzionatzen du Ekhilur ordainketa sistemak?\nSareak osatzea da ideia. Orduan, ordainketa sistema bat izateko baimena dugunez, egiten duguna da kooperatibaren bidez arau jakin batzuk ezarri, ohiko diru sistemaren barruan kontuan hartzen ez diren alorrei garrantzia emanez, beste era bateko funtzionamendua bultzatuz. Adibidez, fideltasunaren alorrean, komertzio baten ordainketa bat egiten duzunean deskontu automatiko bat jasotzen duzu. Baina deskontu hori soilik sareko beste komertzio batean erabil dezakezu.\nZer lortu nahi duzue horrekin?\nEgungo ekonomia sisteman dauden dinamikak aldatzea, lehiatik kooperaziora eginez. Gaur egun, kontrakoa sinetsarazi nahi badigute ere, komertzio txiki batek ezin du enpresa handi edo azpiegitura handi batekin lehiatu. Ezinezkoa da. Sistema honen bidez, komertzio txikiek kooperazio mekanismoak gara ditzakete haien artean, elkar lagundu eta indartu, merkataritza gune bat izango balira bezala: arrandegian lortutako deskontua okindegian gasta dezakezu, eta okindegikoa, harategian, baina betiere sarearen barruan geratzen da dirua. Orduan, sareko kideek egiten duten ahalegina beti itzuliko da eta bezero gehiago erakarriko dira. Horrek jendearen erosketa ohiturak aldatzen ere lagun dezake.\nZer beste aukera eskaintzen ditu?\nSarearen barruan multzoak edo taldeak ere ezar daitezke, eta horrek hainbat aukera ematen ditu: esaterako, udalei. Adibidez, orain proiektu pilotu batzuk jarriko dira martxan udal batzuetan. Ideietako bat da gizarte zerbitzuekin lan egitea. Sarearen bidez, oinarrizko erosketak egiteko laguntzak ekhi-etan eman ditzakete, eta, sarearen barruan, zer komertziotan gasta ditzaketen ezarri, azpitalde bat bailitzan, laguntza horien irizpideen arabera. Hartara, sare orokorraren barruan, sare txikiago bat egon daiteke, diru laguntza horiek dituzten pertsonek gastatzeko.\nZer lortuko litzateke horrekin?\nBi gauza. Batetik, desestigmatizazio bat, laguntzak jasotzen dituzten pertsonek gainontzekoek erosten duten leku beretan erosiko dutelako, eta dendariak ezin du jakin diru hori berak jarritakoa den edo diru laguntza batetik datorren. Bestetik, diru berbera gauza desberdinetara bideratzeko aukera ematen du, zaurgarritasun egoeran dauden pertsonei laguntzeaz gain, tokiko komertzioa ere indartzera bideratzen delako. Eta gauza bera egin daiteke beste mota bateko diru laguntzekin edo komertzioak bultzatzeko erosketa bonuekin ere; norbanakoei ematen zaizkien diru laguntzak herriko dendetara bidera daitezke. Komunitatea bultzatzeko era bat da.\nBazkide baldin bazara, txanpona erabil dezakezu, eta, gainera, bazkide bakoitzak abala eman ahal die beste bi pertsonari, haiek ere erabil dezaten. Bazkide izateko, 50 euroko ekarpena egin beharra dago; diru sistematik ateratzerakoan, bueltatu egiten da. Kontu bat irekitzeak hamabost euroko kostua du urtean.\nUdaletan bakarrik ezarriko da?\nEz. Udalen bidez bultzatu nahi dugu sarearen hedapena, baina, erabiltzaileak sartuz doazen heinean, udalekiko dependentzia gainditzea da asmoa, sare autonomo bihurtuz. Era berean, herriko dimentsioa ere gainditu nahi dugu, Hego Euskal Herriko sare bat osatzeko.


EGUNKARIA, GIZARTE ZIBILAREN ARRAKASTA. JOANMARI TORREALDAI NABEA. Comprar ebook\nHome Lengua, lingüística y redacción Historia de la literatura Egunkaria, Gizarte Zibilaren Arrakasta\nEGUNKARIA, GIZARTE ZIBILAREN ARRAKASTA (ebook)\nde JOANMARI TORREALDAI NABEA\n1990ean sortu zen Euskaldunon Egunkaria herri ekimenari esker, eta 2003an itxi zuten Espainiako Auzitegi Nazionalaren aginduz. Euskal Herrian askotan gertatu izan den bezala, Egunkaria-ren sorrera ere oso gatazkatsua izan zen, gizartetik eratutako Egunkaria Sortzen taldearen eta garaiko Eusko Jaurlaritzaren artean. Amaiera, berriz, guztiz bortitza: Guardia Zibilak itxi zuen, eta bertako hainbat arduradun atxilotu, torturatu eta kartzelara bidali zituzten. Joan Mari Torrealdaik lehen pertsonan bizi izan zuen prozesu osoa. Sorreratik hartu zuen parte Egunkaria Sortzen-en, hasieratik izan zen Administrazio Kontseiluko kide bertako lehendakari ere bai azken urteetan eta atxilotutakoen artean zegoen. Liburu honetan hori dena kontatzen du, sorreratik itxierara eta ondorengo epaiketara arteko ibilbidea. Bere bizipenetik abiatutako kontaketa da, gogoeta pertsonalekin osatu eta aberastua. Euskal kulturaren ekintzaile eta protagonista baten lekukotasuna, zintzoa bezain jantzia, gure iragan hurbila ezagutzeko ezinbesteko tresna.\nVas a comprar el ebook "EGUNKARIA, GIZARTE ZIBILAREN ARRAKASTA"


Kultura plangintza estrategikoan herritarren ekarpenak nahi dituzte - Debagoiena - Goiena.eus\nKultura plangintza estrategikoan herritarren ekarpenak nahi dituzte\nLeire Kortabarria 2014-04-05 00:00\nApirilaren 28ra arte dago zabalik Kultura Sailaren plangintza estrategikoaren gainean iritzia edo komentarioak uzteko epea. Plangintza hori Kultura Auzolanean 2014-2015 dokumentua da, eta egunotan aurkeztu du Joxean Muñoz Kultura sailburuordeak. Erakundeen arteko akordioaren fruitua da plangintza, eta kultura arloko erakundeekin harremanetan dago orain Saila, plangintzan sakontzeko.\nHerritarrek ekarpenak uzteko aukera dute Kulturaauzolanean.net webgunean. Bertan, proiektuaren nondik norako guztien gaineko informazio zehatza jaso daiteke. Dagoeneko hasi da jendea iruzkinak uzten. Jasotako ekarpenekin, 2014-2015 aldiko Kultura Auzolanean proposamen berria Kulturaren Euskal Kontseilura eramango da han kontrastatzeko eta onartzeko.\nKultura Auzolanean programaren helburuak hauek dira: erakundeen arteko harremanak indartzea; sinergiak sortzeko, sektore-arteko ekimenak eta zeharkako ekimenak dinamizatzea; euskarazko edukiak eta zerbitzuak hobestea; krisiari aurre egitea kultura-sektoreak babestuz; sexu-berdintasunaren, giza-integrazioaren eta kultura-barietatearen alde egitea; eta kultura-eskaintza hobetzea.\nIzaera praktikoa du plangintzak eta, horregatik, dagoeneko aurten bistaratu nahi dira bertan definitutako helburu batzuk.\nHauek dira lehentasuna duten proiektuak eta aurten espero diren emaitzak:\nEuskal Behatokia: Jarraipen Batzordea abian ipini eta kulturaren egoerari buruzko txostena egingo da.\nSorkuntza Fabrikak programa: Berriz definituko dute.\nKulturklik atari interaktiboa garatzea: Sektoreko agenteen katalogo ireki bat landuko da aurten.\nFinantzabideak: Dirulaguntzen mapa egingo da.\nOhiturak eta kontsumoa sustatzea: Erakundeen artean jarduteko proposamena egingo dute.\nDokumentu Publikoen eta Artxiboen legea: Txostenak eta entzunaldi publikoa egin beharko dira.\nLiburutegi digitala, on-line: Plataforma publiko autonomoa sortu eta lizentzia mugagabeak erosteko proposamena egingo dute.\nIrakurketa publiko sarea: Barruan ez dauden hiriak integratuko dituzte.\nMusikaren bulegoa: Aurten ipiniko da martxan.\nAntzerkirako dirulaguntzak: Mapa berria proposatuko dute.


Irudipenak, euskaltzaleak eta erdaltzaleak – Tranpaldotik\nEsan ohi da euskara ez dela izan behar inolako alderdi politikoren ikurrik euskararen beraren kalterako delako. Esan nahi da, ordea, abertzaleek ez dutela euskara ikurtzat hartu behar. Nago, euskaltzaleek pozarren onartuko luketela PSOEk, PPk eta Espainiako gainerako alderdiek euskararen normalizazioa euren programan sartuko balute. Zer irudituko litzaizueke Espainiako konstituzioak esango balu: euskara, katalanera, galiziera, asturiera eta aragoiera Espainiako hizkuntzak direlarik, estatuko hizkuntza ofizialak dira eta hizkuntza bakoitzeko lurraldeetan herritarrek jakin beharra eta erabiltzeko eskubidea daukate. Ondo legoke ezta? Eleaniztasun konstituzionala, txo!\nIrudipen optikoa (George A. Wotherspoon)\nBatzuetan, ikusten dugunak beste zerbait iradokitzen digu dena baino; batzuetan ere, iradokitakoak benetan denak baino indar handiagoa dauka harik eta irudipenak errealitatea ordezkatzeraino. Zer irudituko litzaizueke egunkarian irakurriko bazenute: Arabako Aldundiak Zuhatzako begirale bat kaleratu du gazteleraren erabilera sustatzeagatik. Posible izango litzateke Getxoko anbulatorioan gazteleraz ez dakien pediatra izatea? Ez, egia esan, esandako dena asmakeria edo errealitate birtuala da. Halere, antzerako egoerak irudikatzeak balio dezake gure eta besteen posizioak hobeto antzemateko. Hau da, badakigu jakin esandakoa ez dela gertatu eta, gainera, gertatzetik oso urruti dagoela. Espainiako konstituzioak euskara baztertzen du, Arabako Aldundiak Zuhatzako begiralea kaleratzen du euskararen erabilera sustatzeagatik eta udalerri euskaldunetako anbulatoriotan euskaraz ez dakiten medikuak jartzen dituzte.\nEuskararen normalizazioa lortzeko politika eraginkorra nahi dugu. Jakina denez, euskaltzaleek nahi dute euskara Euskal Herriko herritar guztiek jakitea, normaltasunez erabiltzea eta euskara hizkuntza ofiziala izatea, horrek dakarren ondorio guztiekin. Printzipioz, zentzuzkoa dirudi pentsatzea euskaltzaleak izan behar direla hizkuntza politika eraginkorraren bultzagileak. Abertzaleen artean, ordea, ez dugu antzematen jarrera bateraturik euskararekiko; bakan batzuek euskaltzaleak dira baina abertzale askok nahikotzat joko luke orain bezalako elebitasun asimetriko.\nAbertzaleak ez diren gainerako taldeek, esan dezagun erdaltzaleek, nahi dute herritar guztiek erdaraz jakitea, normaltasunez erabiltzea eta erdara hizkuntza ofiziala izatea, horrek dakarren ondorio guztiekin, jakina. Hori da erdaltzaleek nahi dutena, hori da daukatena eta hori da inondik ere galdu nahi ez dutena. Horregatik etorkinei hiritartasun administratiboa lortzeko erdaraz jakitea eskatzen diete, herritar guztiek erdaraz jakin dezaten. Horregatik zorrotz defendatzen dute erdararen erabilera nonahi, noiznahi eta edozertarako. Horregatik, azkenik, herri administrazioko edozein lanpostutan jardun ahal izateko ezinbesteko baldintza da erdaraz jakitea, ondo jakitea, alfabetatua izatea, alegia.\nEz dakigu euskaltzaleek zer nahi duten erdararekiko. Euskaltzaleen artean denetarik egon daitekeela uste dugu, baita erdara euskararen pareko hizkuntza gisa onartzen dutenak ere. Izango dira erdara bigarren mailako hizkuntza gisa nahiko luketenak, noski. Era berean, ez dakigu erdaltzaleek zer nahi duten euskararekiko. Haien artean denetarik egon daiteke? Ikusitakoak ikusita ez dugu uste. Ez dugu uste erdaltzaleek, oro har, euskara erdararen pareko hizkuntza gisa onartzeko prest daudenik. Hori euskararen normalizazioa lortzeko arazo latza izan daiteke.\nEuskaldun guztiak, salbuespenak salbuespen, elebidunak dira. Are gehiago, esango nuke euskaldun guztiek onartzen dutela elebidunak direla eta ez daudela prest dakiten hizkuntza bakar bat ere galtzeko. Ikuspegi horretatik, bada, euskaldunak hizkuntza politikarako moldagarriak dira. Hizkuntza politikaren oztoporik gogorrena euskaraz ez jakitea eskubide gisa aldarrikatzen duten horiek dira. Ez dira gutxi, egia esanda. Horiei jakinarazi behar zaie ez jakite hori ez dela inoren eskubide. Kontua da hizkuntza politikaren xedea euskararen normalizazioa bada, euskaldunak eustarri eta euskaltzaleak bultzagile izan behar dituela hizkuntza politikoa. Hau da, erbibideko hizkuntza politikorik ez dago, ez dago neutraltasun posiblerik euskaltzaleen eta erdaltzaleen artean.\nErdaltzaleen irudipenean euskararen normalizazioak elebakartasuna dakar. Euskara inposatzen ari dela hamaika bider errepikatzearen eraginez sinestaraziraino iritsiko dira. Lehen esan moduan, euskaldun guztiok, gutxienik, elebidunak gara, geroari begira oso kontziente gaude gizaldi batzuetan euskaldunok elebidun edo eleaniztun izango garela, denok. Euskararen normalizazioak ez dakar inongo hizkuntza desagerrarazterik, kasuan kasu, normalizazioak lekarke erdaldunak, gure moduan, elebidunak edo eleaniztunak bilakatzea.


Biziren Koordinaketa berriaren bozkatzea – Bizi !\nOstiraleko Artikuluak: 2021eko apirilaren 16ko hautua!\nBizi eta Txirrind’Olak, klima eta osagarri publikoa babesten duten mugikortasunei buruzko trantsizioa, zalutzera deitzen dute\nBiziren urteko Biltzar Nagusia, larunbat honetan, apirilaren 17an iragan da bideo-konferentziaz, plantan den konfinamendua dela eta. Bere aktibitate ezberdinen martxan atxikitzeko lana eta tresnak egokitzen jarraitzea lortu izaiteak, eta, bilan moral eta finantzarioak ia aho batez onartuak izaiteak indarturik, Bizi! mugimenduak bere Koordinaketa berria bozkatu du.\nBiziren 45 kideren parte hartzea izan duen Biltzar Nagusiak urteko ohiko txosten finantzarioa eta morala onartu ditu ia aho batez. Azken urte hau bereziki bizia izan da, nahiz eta osasun baldintza bereziak izan, 6 hilabeteko barne eztabaida, hausnarketa eta trukaketa aberatseko prozesua, gauzatu da, besteak beste Maule, Ziburu, Donibane Garazi eta Baionan gaindi iragan diren hainbat topaketarekin. Baina, era berean, bizikletaren aldeko eta autobusentzat berezituak diren bideen aldeko politiketan anbizio gehiago galdegiteko hainbat ekintza eta kanpaina plantan eman dira; Metamorfosiaren aldeko Itunaren kanpaina; engaiamenduen gauzatzearen jarraipenaren egiteko Begirale ekologikoen sarearen plantan emaitea; klimaren aldeko funtsezko lege baten aldeko mobilizazioa; EtorkiZUna plataformren abiatzea, etorkin eta errefuxiatuei laguntza eta elkartasuna ekartzen duen sarearen sustengatzeko; klima eta sozial arloko larrialdiaren aitzinean mobilizazioak lastertzeko formakuntzen antolatzea.\n2009ko ekainean sortua, Bizi hainbat lan taldetan bai eta tokiko taldetan (Xiberoan, Baxe-Nafarroan, Hego-Lapurdin, etab.) egituratu da. Elkarteak, lurraldeko beste aktore batzurekin batera, Ipar Euskal Herriko hainbat alternatiba zehatz eta iraunkorren sortzean parte hartu du. Garaipen zehatzak lortzen dituen eta konduan hartua den tokiko aktore bat bilakatuarik, Bizik, bere ekarpena egiten du trantsizio ekologikoaren arloko tokiko alternatiben ekosistemaren indartzean.\nAzkenik, Biltzar Nagusiak Biziren Koordinaketa berria bozkatu du. Biziren Koordinaketa, mugimenduaren animazio eta koordinazioa segurtazten duen instantzia da. Jarraian diren 40 pertsonetaz (20 emaztez eta 20 gizonez) osatua da: Anaiz Aguirre, Mégane André, Henri Azkue, Nathalie Bacarisse, Iza Bainvel, Nicolas Balerdi, Mathilde Bréant, Jérémie Bude, Stéphanie Carré, Aurélien Carrodano, Julien Clapié, Guillaume Del Tedesco, Anne Denoroy, Elise Dilet, Oihana Driollet, Dominika Durruty, Romain Dussault, Magali Etcheverria, Thibaut Godin, Xabier Harlouchet, Iban Grossier, Marie Christine Lagrange, Maia Larronde de Ajuriaguerra, Magali Lartigue, Ximun Lastiri, Anthony Lubrano, Shawn Lubrano, Ellande Mendixka, Francisco Ordas, Nerea Peponnet, Marion Pichery, Christelle Pucheu, Johan Rivière, Cristel Rouma, Justine Roux, Jean-Marc Sarthou, Eki Solorzano, Emmanuelle Tosini, François Verdet, Laurent Vettorel.


198. zk., 2020ko urriaren 7a, asteazkena\nAGINDUA, 2020ko irailaren 23koa, Gobernantza Publiko eta Autogobernuko sailburuarena, Euskal Autonomia Erkidegoko datu irekien berrerabilera onenetarako sarien hirugarren edizioaren deialdia onartzen duena.\n2009ko abenduaren 29an, Eusko Jaurlaritzak erabaki zuen abian jartzea datu publikoak irekitzeko proiektua –publikotzat ulertuta pribatutasun-, segurtasun- edo jabetza-murrizketarik ez duten datuak– Sektore Publikoko Informazioa Berrerabiltzeari buruzko azaroaren 16ko 37/2007 Legean xedatutakoa betetzeko.\nProiektuaren helburuak hauek dira: Euskal Autonomia Erkidegoko Administrazio Publikoaren informazio-gardentasuna handitzea; sektore publikoan elkarreragingarritasuna hobetzea, berrikuntza sustatzea eta aberastasuna sortzea, eta, horretarako, datu publikoei balioa ematea.\nHalaber, Euskal Autonomia Erkidegoko hiru foru-aldundiek eta hiru hiriburuetako udalek beren datu irekien atariak dauzkate (Open Data), eta atari horietan kontsulta daiteke herritarrek erabilgarri dauzkaten datu irekien sorten katalogoa.\nOpen Data Euskadin (https://opendata.euskadi.eus), balio ekonomiko eta sozial handiko katalogo bat dago, 6.000 datu sorta baino gehiagokoa; horien artean, honako datu hauek dira nabarmentzekoak: estatistikoak, geografikoak, administraziokoak, ingurumenekoak, turistikoak eta meteorologikoak.\nOpen Data Euskadin argitaratzen diren datu publikoak irekitzeko proiektuaren estrategiak hiru ardatz hauek ditu:\nErakunde publikoak eraldatzea, lan-dinamikan datu irekien kontzeptua sar dezaten.\nEskainitako datuen kalitatea handitu eta hobetzea.\nDatuak berrerabili eta kontsumitzen dituen pertsona talde bat sortzen laguntzea, aberastasuna eta gizarte-balioa sortzeko.\nAurreko ardatzetako hirugarrenarekin bat etorriz, Euskadiko Datu Irekiak Berrerabiltzeko Sarietarako deialdia egiten da. Euskal Autonomia Erkidegoko hiru foru-aldundien eta hiru hiriburuetako udalen laguntza izango dute sari horiek; horretarako, sarion epaimahaian hartuko dute parte, eta hautagaien eskura jarriko dituzte dauzkaten datu irekien katalogoak.\nHelburu nagusia hau da: Euskal Autonomia Erkidegoko administrazio publikoek (Eusko Jaurlaritza, foru-aldundiak eta udalak) dauzkaten datu irekien katalogoak ezagutaraztea, eta, hori eginda, datuon ahalmena erakustea, datu irekien erabilera eta datuotatik eratorritako zerbitzuen sorrera sustatzea; eta zehaztea zein diren datu-kontsumitzaileek gehien eskatzen dituzten datuak, horiexek irekitzeko ahalegin berezia egiteko.\nTeknologia berriei lotutako pertsona fisiko eta juridikoentzako deialdia da, hau da, datu publikoak erabiltzeko ezagutza-maila izan behar dute hartzaileek, herritarrei balio erantsia ekarriko dieten zerbitzuak, txostenak, web aplikazioak edo gailu mugikorretarako aplikazioak sor ditzaten. Deialdi honetarako, 18.000 euro gordin bideratuko dira.\nAzaldutako guztia kontuan hartuta, eta Gobernantza Publiko eta Autogobernu Sailaren egitura organikoa eta funtzionala ezartzen dituena apirilaren 11ko 71/2017 Dekretuaren 3. artikuluak emandako eskumenak baliatuz, honako hau\nArtikulu bakarra.– Onartzea Euskal Autonomia Erkidegoko datu irekien berrerabilera onenetarako sarien hirugarren edizioaren deialdia, horretarako onartutako oinarri arautzaileen arabera (agindu honen eranskina).\nSariotan, honako hauek betetzen dira: Administrazio Publikoen Administrazio Prozedura Erkidearen urriaren 1eko 39/2015 Legea; Sektore Publikoaren Araubide Juridikoaren urriaren 1eko 40/2015 Legea; azaroaren 11ko 1/1997 Legegintzako Dekretuaren bidez onartuko Euskadiko Ogasun Nagusiaren Antolarauei buruzko Legearen testu bategineko VI. titulua eta VII. tituluaren III. kapitulua; eta Dirulaguntzen 38/2003 Lege Orokorrean eta azken lege orokor horren araudia onartzen duen 887/2006 Errege Dekretuan jasotako oinarrizko arauak.\nAgindu honek amaiera ematen dio administrazio-bideari eta honen aurka berraztertzeko errekurtsoa aurkeztu ahal izango diote interesdunek Gobernantza Publiko eta Autogobernuko sailburuari, hilabeteko epean, agindu hau Euskal Herriko Agintaritzaren Aldizkarian argitaratu eta hurrengo egunetik aurrera, Administrazio Publikoen Administrazio Prozedura Erkidearen urriaren 1eko 39/2015 Legearen 123. eta 124. artikuluetan ezarritakoaren arabera. Bestela, administrazioarekiko auzi-errekurtsoa aurkez daiteke zuzenean Euskal Autonomia Erkidegoko Auzitegi Nagusiko Administrazioarekiko Auzietarako Salan, eta, horretarako, bi hilabete izango dira, agindu hau Euskal Herriko Agintaritzaren Aldizkarian argitaratu eta hurrengo egunetik aurrera, hala xedatzen baitu Administrazioarekiko Auzien Jurisdikzioa arautzen duen uztailaren 13ko 29/1998 Legeak 10.1.a) eta 46. artikuluetan.\nEUSKAL AUTONOMIA ERKIDEGOKO DATU IREKIEN BERRERABILERA ONENETARAKO SARIEN HIRUGARREN EDIZIOAREN DEIALDIA ARAUTZEN DUTEN OINARRIAK\nEuskal Autonomia Erkidegoko administrazio publikoen datu irekien katalogoetako datu sortak erabilita, zerbitzuak, ikerketak, bistaratzeak, web aplikazioak edo gailu mugikorretarako aplikazioak eskaintzen dituzten proiektu onenak saritzea da deialdi honen xedea.\n1.– Sari bana emango zaie Euskal Autonomia Erkidegoko datu irekiak berrerabiltzeko bi proiektu onenei:\nLehen saria hau izango da: egiaztapen-diploma eta 10.000 euro gordin. Aldi bakarrean ordainduko zaio zenbateko hori sarituari.\nBigarren saria hau izango da: egiaztapen-diploma eta 8.000 euro gordin. Aldi bakarrean ordainduko zaio zenbateko hori sarituari.\n2.– Sari hauek jasotzea ez da bateraezina administrazio publikoek eta erakunde pribatuek ematen dituzten beste sari batzuk jasotzearekin.\n1.– Inskripzio-egunean, proiektu guztiek bete behar dituzte baldintza hauek:\nProiektua egiteko, datu irekien katalogo hauetako batetik ateratako datu sorta bat gutxienez erabili izana:\nEusko Jaurlaritza (Open Data Euskadi): https://opendata.euskadi.eus\nArabako Foru Aldundia (Araba Irekia): https://irekia.araba.eus/eu/open-data\nBizkaiko Foru Aldundia (Open Data Bizkaia): https://www.opendatabizkaia.eus\nGipuzkoako Foru Aldundia (Gipuzkoa Irekia): http://www.gipuzkoairekia.eus/eu/datu-irekien-katalogoa\nBilboko Udala (Bilbao Open Data): https://www.bilbao.eus/opendata/eu/inicio\nDonostiako Udala (Donostiako Udalaren datu irekiak): https://www.donostia.eus/datuirekiak/\nVitoria-Gasteizko Udala (Open data Vitoria-Gasteiz): https://www.vitoria-gasteiz.org/opendata\nWeb bidez iristeko aukera izan beharko dute herritar guztiek, hau da, URL bidez.\n2.– Sari hauen deialdian parte hartzeko, Eusko Jaurlaritzaren egoitza elektronikoan eskuragarri dagoen eskabidearekin batera (https://www.euskadi.eus/saria_lehiaketa/2020/open-data-apps/web01-tramite/eu/), proiekturen bat aurkeztu nahi duen pertsona fisiko edo juridiko orok aurkeztu beharko du bere proiektua ahalik eta argiena azaltzen duen testu-dokumentu bat (iristeko URLa barne).\n3.– Saria emateko orduan, ez da aintzat hartuko zenbat pertsonak hartu duten parte proiektuan, pertsona horiek fisikoak zein juridikoak izan. Pertsona bakar batek hainbat proiektu aurkez ditzake, bakarka edo talde bateko partaide gisa.\n4.– Proiektua landu duten pertsona fisiko zein juridikoek baimena ematen diote Eusko Jaurlaritzari proiektuaren egilea aipatzeko deialdi honekin zerikusia duen edozein hedapen-jardueratan; baina horrek ez du sortuko pertsona horien aldeko inolako eskubide ekonomikorik, eta, hala egokituz gero, ez du ekarriko ematen den saria ez den beste inolako onurarik.\n1.– Eskabideak pertsona fisikoek zein juridikoek aurkeztu ahal izango dituzte. Pertsona juridikoak izanez gero, nortasun juridikoa izan beharko dute. Hala ere, administrazio publikoek eta sektore publikoak osatzen dituzten erakundeek ezin izango dute parte hartu deialdi honetan.\n2.– Eskaera aurkezten duen pertsona fisikoak sinatuko du eskaera, edo, pertsona juridiko batek aurkezten badu, horren ordezkariak sinatuko du.\n3.– Nortasun juridikoa duen pertsona juridiko edo fisiko batek baino gehiagok aurkezten dituzten proiektuetan, guztiak identifikatuko dira, baina gainerako kideen ordezkaritzan diharduenak baino ez du sinatuko.\nBosgarrena.– Eskakizunak eta betebeharrak.\n1.– Eskabidea aurkezten duten egunean eta sarien emakida izapidetzeko behar den denbora guztian, proiektuak aurkezten dituzten pertsona fisikoek edo juridikoek honako eskakizun hauek bete beharko dituzte:\nEz izatea dirulaguntza edo laguntza publikoak eskuratzeko aukera galarazten duen zigor- edo administrazio-zehapenik, eta ez izatea horretarako ezgaitzen duen legezko debekurik.\nEz izatea sexuagatiko diskriminazioaren ondoriozko zigor- edo administrazio-zehapenik, Emakumeen eta Gizonen Berdintasunerako otsailaren 18ko 4/2005 Legearen azken xedapenetako seigarrenarekin bat etorriz.\nEz egotea Dirulaguntzei buruzko azaroaren 17ko 38/2003 Legearen 13. artikuluko 2. eta 3. apartatuetan adierazitako egoeretako batean ere.\n2.– a), b) eta d) letretako eskakizunak betetzen direla egiaztatzeko, erantzukizunpeko adierazpena beteko dute eskatzaileek (pertsona fisiko zein juridiko izan), sarien deialdian parte hartzeko inprimakian. Inprimakia Eusko Jaurlaritzaren egoitza elektronikoaren helbidean eskura dezakete: https://www.euskadi.eus/saria_lehiaketa/2020/open-data-apps/web01-tramite/eu/\n3.– Laguntza kudeatzen duen organoak ofizioz egiaztatuko du c) letrako eskakizuna betetzen den, elkarreragingarritasun-zerbitzuaren bidez, eskatzaileak berariaz kontrakoa adierazi ezean.\n4.– Dirulaguntzei buruzko azaroaren 17ko 38/2003 Lege Orokorraren 14. artikulua bete behar dute saridunek.\n1.– Pertsona hauek osatuko dute proiektuak baloratuko dituen epaimahaia:\nImanol Argüeso Epelde jauna, Eusko Jaurlaritzako Gobernantza Publiko eta Autogobernu Saileko Herritarrak Hartzeko eta Administrazioa Berritzeko eta Hobetzeko Zuzendaritzako web-kudeatzailea. Epaimahaiburua izango da.\nDiego David Álvarez Meaza jauna, Bizkaiko Foru Aldundiko Gobernamendu Onerako eta Gardentasunerako Zuzendaritzako atalburua. Idazkari-lanak egingo ditu.\nAndoni Martín Santamaría jauna, Arabako Kalkulu Guneko Eraldaketa Digitaleko Unitateko arduraduna; epaimahaiburua ordezkatuko du, egon ezean.\nLoreto Susperregui Zabalo andrea, Gipuzkoako Foru Aldundiko Modernizazio Zerbitzuko goi-mailako teknikaria.\nJosu Sa Hernández jauna, Vitoria-Gasteizko Udaleko Informazioaren Kudeaketako teknikaria.\nEstíbaliz Yagüe Zatón andrea, DonostiaTIKeko analista-programatzailea.\nAinhoa Franco García de Cortázar andrea, Bilbao.eus-en arduradun teknikoa Bilboko Udalean.\n2.– Epaimahaiko kideren bat ezin bada epaimahaiburuak deitutako bilkuraren batera joan, zerrenda honetako pertsona batek ordezkatuko du, zerrendako ordenari jarraituz:\nPilar Pascual Castro andrea, EJIEko teknikaria (Eusko Jaurlaritzaren Informatika Elkartea).\nKoldobike Uriarte Ruiz-Eguino andrea, Eusko Jaurlaritzako Gobernantza Publiko eta Autogobernu Saileko Herritarrak Hartzeko eta Administrazioa Berritzeko eta Hobetzeko Zuzendaritzako proiektu-arduraduna.\nJavier Aguirre Busteros jauna, Arabako Foru Aldundiko Zerbitzuen Zuzendaritzako Informatika Zerbitzuko burua.\nJavier Bikandi Irazabal jauna, Gobernantza Publiko eta Autogobernu Saileko Herritarrak Hartzeko eta Administrazioa Berritzeko eta Hobetzeko zuzendaria.\nAlejandro Lara Garatxana jauna, Eusko Jaurlaritzaren Informatika Elkarteko arduraduna (EJIE).\n3.– Proiektuak baloratzeko, epaimahaiak baremo bat aplikatuko du, hurrengo oinarrian adierazitakoaren arabera, eta sariak emateko proposamena aurkeztuko dio sariok emateko eskumena duen organoari.\n5.– Epaimahaikide izateak eta epaimahaiaren bilkuretara joateak ez du inola ere eskubiderik emango dirurik jasotzeko ordainsari, bidaia-sari edo kalte-ordain gisa.\n1.– Epaimahaiak baloratuko ditu aurkeztutako proiektuak. Gehienez 20 puntu eman ahal izango dizkie, honako baremo honen arabera:\nBalio publikoa eta soziala: baloratuko da zenbateraino sustatzen duen administrazio publikoen gardentasuna edo zenbateraino sortzen duen balio sozial eta publikoa, eta gizartearen ongizatean lagundu. 0 eta 4 puntu bitartean.\nBalio ekonomikoa: proiektutik abiatuta, zenbaterainoko ahalmena duen negozioa sortzeko edo ekonomikoki errentagarria izateko. 0 eta 3,5 puntu bitartean.\nIzaera berritzailea: kontuan hartuko da proiektua disruptiboa edo ezezaguna den. Berrikuntzarik eragiten duen eta, horretarako, hobetzekotan, lehendik dauden elementuak aldatu; edo zerbitzuan guztiz berriak diren elementuak sartzen dituen. 0 eta 3 puntu bitartean.\nBaliagarritasuna: kontuan hartuko da zer-nolako arazoa ebazten duen eta zenbat hartzaile izan dezakeen. Arazoaren nondik norakoak baloratzeko, kontuan hartuko da zenbaterainokoak diren erabilitako datuen eskaria eta interesa, kontuan hartuta horri buruz egindako inkestak eta ikerketak. Adibide gisa, nabarmentzekoak dira herritarrek hautatutako 27 datu sorta, Euskadiko gobernu irekiaren aldeko elkartearen bigarren konpromisoaren esparruan (OGPEuskadi) (http://www.ogp.euskadi.eus/ogp-konpromisoak/-/open-data-euskadi-eta-linked-open-data/). 0 eta 3 puntu bitartean.\nErabilerraztasuna eta irisgarritasuna: 0 eta 3 puntu bitartean.\nProiektuaren kalitate teknikoa: 0 eta 2 puntu bitartean.\nPublikoaren bozketa: Open Data Euskadiren webgunean eman ahal izango zaie botoa hautagaiei (https://opendata.euskadi.eus). Atal honetako puntuazioa izateko, honela egingo da: hautagai bakoitzak lortutako boto kopurua zati boto gehien lortu duen hautagaiak lortutako boto kopurua. Zatidura izango da atal honetan lortutako puntuazioa. 0 eta 1,5 puntu bitartean.\n2.– Sariren bat lortzeko aukera izateko, gutxienez 10 puntu lortu beharko dira.\n1.– Prozedura osoan, pertsona fisiko eta juridiko orok bitarteko elektronikoak baliatu beharko ditu deialdi hau kudeatzen duen organoarekin komunikatzeko.\nAdministrazio Publikoen Administrazio Prozedura Erkidearen urriaren 1eko 39/2015 Legearen 14. artikuluarekin bat etorriz, bitarteko elektronikoa ezarri da organo kudeatzailearekin komunikatzeko modu bakar gisa, baita prozeduran parte hartzen duten pertsona fisikoentzat ere, kontuan hartuta zelako gaitasun teknikoa izan behar duen lehiaketa honen xede den publikoak, ohituta egon behar baitu informazio-gizartearekin eta, zehatzago esanda, datu irekiekin.\n2.– Deialdi honetako organo kudeatzailea hau da: Eusko Jaurlaritzako Gobernantza Publiko eta Autogobernu Saileko Herritarrak Hartzeko eta Administrazioa Berritzeko eta Hobetzeko Zuzendaritza.\n3.– Pertsona fisiko zein juridiko izan, hautagaiek bete behar duten eskabidearen eredua Eusko Jaurlaritzaren egoitza elektronikoko helbide honetan dago eskuragarri: https://www.euskadi.eus/saria_lehiaketa/2020/open-data-apps/web01-tramite/eu/\n4.– Eskabidea aurkezten duen pertsona fisikoak sinatuko du, edo pertsona juridikoaren ordezkariak.\n5.– Pertsona fisiko edo juridiko batek baino gehiagok edo batera aurkeztutako eskabideetan, guztiak identifikatuko dira, baina gainerako kideen ordezkaritzan diharduenak baino ez du sinatuko.\n6.– Eskatzaileek, aukeran, euskaraz edo gaztelaniaz aurkez ditzakete eskabidea eta dokumentazioa. Orobat, prozeduran zehar, eskatzaileek hautatutako hizkuntza erabiliko da, Euskararen Erabilera Normalizatzeko azaroaren 24ko 10/1982 Oinarrizko Legearen 5.2.a) eta 6.1 artikuluetan ezarritakoaren arabera.\n7.– Eskabidea aurkezteak esan nahi du berariaz eta formalki onartzen direla oinarri hauetan azaldutako baldintza eta betebehar guztiak.\n8.– Eskabideak 30 egun balioduneko epean aurkeztu behar dira, agindu hau Euskal Herriko Agintaritzaren Aldizkarian argitaratu eta hurrengo egunetik aurrera. Epez kanpo aurkeztutako eskabideak deialditik kanpo geratuko dira.\n9.– Eskabidea aurkeztu osteko izapideak egiteko, Eusko Jaurlaritzaren egoitza elektronikoko «Nire karpeta» atala baliatuko dute (https://www.euskadi.eus/nirekarpeta) pertsona juridikoek eta fisikoek.\n10.– Eskabidea izapidetzea onartzeko eskatzen den dokumenturen bat falta dela edo aurkeztutako dokumentuetan forma-akatsak daudela ikusiz gero, hamar egun balioduneko epea emango zaio pertsona fisiko edo juridiko interesdunari, akatsak zuzen ditzan edo behar diren dokumentuak aurkez ditzan, eta jakinaraziko zaio ezen, hala egiten ez badu, eskaeran atzera egin duela ulertuko dela; betiere, horretarako, ebazpen bat emango da aldez aurretik.\n11.– Epaimahaiak proiektuak aztertuko ditu eta, bakoitzari baremoa aplikatu ondoren, proposamen bat aurkeztuko dio Eusko Jaurlaritzako Gobernantza Publiko eta Autogobernu Saileko Erakunde Harremanetarako sailburuordeari, ebazpena eman dezan.\n12.– Open Data Euskadiren webgunean (https://opendata.euskadi.eus), behar diren baliabideak jarriko dira proiektuen bozketan parte hartzen dutenak erabiltzaile errealak eta balidatuak izan daitezen. Hala ere, anomaliaren bat azalduz gero, epaimahaiak eskubidea izango du emaitzak interpretatzeko eta iruzurrezko botoak ere kentzeko.\n13.– Erakunde Harremanetarako sailburuordeak sariak emateko ebazpena eman aurretik, eta Administrazio Publikoen Administrazio Prozedura Erkidearen 39/2015 Legearen 28.2 artikuluan xedatutakoarekin bat etorriz, organo kudeatzaileak bitarteko elektronikoen bidez kontsultatu edo eskatu ahal izango ditu behar dituen dokumentu guztiak, egiaztatzearren epaimahaiak sarietarako proposatutako proiektuak aurkeztu dituzten pertsona fisiko edo juridikoek bosgarren oinarriko eskakizunak betetzen dituzten, baldin eta interesduna horren aurka azaltzen ez bada. Hala izanez gero, eskabide-inprimakian berariaz horretarako gaitutako laukia markatu beharko du interesdunak, eta horrela adieraziko du berariaz aurka dagoela; beraz, aurkakotasun horri loturiko dokumentuak aurkeztu beharko ditu.\n14.– Sarirako proposatu den proiektua aurkeztu duen pertsonak uko egiten badio Administrazioak aurreko paragrafoan adierazitako egiaztapena egiteari eta ez badu horretarako behar den dokumentazioa aurkezten, edo egiaztatzen bada ez dituela betetzen saria lortzeko eskakizunak, organo kudeatzaileak horren berri emango dio epaimahaiari, beste proposamen bat igor dezan ondoen baloratutako hurrengo proiektua aurkeztu duen pertsonari saria eman dakion.\nProposatutako beste pertsona horri dagokionez, aurreko paragrafoan xedatutakoaren arabera jardungo du deialdi honetako organo kudeatzaileak.\nGobernantza Publiko eta Autogobernu Saileko Erakunde Harremanetarako sailburuordeak ebazpena emango du sariaren deialditik kanpo uzteko epaimahaiak proposatu baina erantzukizunpeko adierazpenean adierazitako datuen benetakotasuna egiaztatu ez duen pertsona.\n15.– Epaimahaiak deialdia hutsik uzteko proposamena egingo du baldin eta aurkeztutako proiektuetako batek ere ez badu lortzen aurreko oinarrian azaldutako gutxieneko puntuazioa.\n16.– Gobernantza Publiko eta Autogobernu Saileko Erakunde Harremanetarako sailburuordeak ebazpena emango du saria emateko edo deialdia hutsik uzteko; Euskal Herriko Agintaritzaren Aldizkarian eta Eusko Jaurlaritzaren egoitza elektronikoko https://www.euskadi.eus/saria_lehiaketa/2020/open-data-apps/web01-tramite/eu/ helbidean argitaratuko da ebazpen hori. Horretaz gain, ebazpen hori elektronikoki ere jakinarazi beharko da Eusko Jaurlaritzaren egoitza elektronikoko «Nire karpeta» atalean (https://www.euskadi.eus/nirekarpeta).\nAurrekoa gorabehera, deialdi honetako organo kudeatzaileak interesdunei jakinarazpenen abisuak igorri ahal izango dizkie SMS edo mezu elektronikoen bidez, eskabide-inprimakian adierazitako telefono zelularretara eta posta elektronikoko kontuetara. Abisu horiek inoiz ez dira jakinarazpentzat hartuko.\n17.– Deialdia ebazteko eta ebazpena argitaratzeko epea ezin izango da izan 5 hilabetetik gorakoa, deialdia Euskal Herriko Agintaritzaren Aldizkarian argitaratu eta hurrengo egunetik aurrera. Epe hori amaitu eta ebazpena argitaratu ez bada, deialdia hutsik geratu dela ulertuko da.\n18.– Gobernantza Publiko eta Autogobernu Saileko Erakunde Harremanetarako sailburuordeak sariak emateko edo deialdia hutsik uzteko ematen duen ebazpenaren aurka, gora jotzeko errekurtsoa jarri ahal izango zaio sail horretako sailburuari, hilabeteko epean, ebazpena Euskal Herriko Agintaritzaren Aldizkarian argitaratu eta hurrengo egunetik aurrera.\nBederatzigarrena.– Saria onartzea edo uko egitea.\n1.– Sarirako izendatutako pertsonek 3 egun balioduneko epea izango dute, saria emateko ebazpena jakinarazten denetik aurrera, berariaz adierazi ahal izateko sariari uko egiten diotela. Horrela eginez gero, ondoen baloratutako hurrengo proiektuak aurkeztu dituzten pertsonei emango zaie saria. Horretarako, saria onartzeko inprimaki bat izango dute eskuragarri Eusko Jaurlaritzaren egoitza elektronikoko «Nire karpeta» atalean (www.euskadi.eus/nirekarpeta).\n2.– Ez bazaio sariari uko egiten aurreko paragrafoan adierazitako moduan, ulertuko da saridunak onartu egiten duela.\n3.– Gobernantza Publiko eta Autogobernu Saileko Erakunde Harremanetarako sailburuordeak ebazpena emango du, aditzera emateko sariari uko egin zaiola eta ondoen baloratutako hurrengo proiektuak aurkeztu dituzten pertsona fisiko edo juridikoei eman zaiela saria. Ebazpena Euskal Herriko Agintaritzaren Aldizkarian eta Eusko Jaurlaritzaren egoitza elektronikoko https://www.euskadi.eus/saria_lehiaketa/2020/open-data-apps/web01-tramite/eu/ helbidean argitaratuko da. Horretaz gain, ebazpen hori elektronikoki ere jakinarazi beharko da Eusko Jaurlaritzaren egoitza elektronikoko «Nire karpeta» atalean: https://www.euskadi.eus/nirekarpeta. Oinarri honetako lehen paragrafoan xedatutakoaren arabera jardungo dute saritutako pertsonek.\n4.– Saritutako pertsonetatik batek ere ez badu saria onartzen, Gobernantza Publiko eta Autogobernu Saileko Erakunde Harremanetarako sailburuordeak ebazpena emango du deialdia hutsik geratu dela adierazteko. Ebazpena Euskal Herriko Agintaritzaren Aldizkarian eta Eusko Jaurlaritzaren egoitza elektronikoko https://www.euskadi.eus/saria_lehiaketa/2020/open-data-apps/web01-tramite/eu/ helbidean argitaratuko da. Horretaz gain, deialdi honetan parte hartzen duten pertsona fisiko eta juridikoei ere jakinaraziko zaie ebazpen hori, aurreko paragrafoan adierazitako moduan.\n5.– Pertsona fisikoen errentaren gaineko zergaren atxikipena izango dute sariek.\n1.– Sariak ekitaldi formal batean emango dira. Nahitaez bertaratu beharko da proiektu sarituak aurkeztu dituen pertsona fisikoa, edo, pertsona juridiko batek aurkeztu baditu, horren ordezkaria, edo, pertsona bat baino gehiago badira, eskaera sinatu duena, hau da, gainerakoak ordezkatzen dituena sarien deialdia egin duen administrazio publikoaren aurrean. Euren proiektuen xehetasunen azalpen laburra egingo dute. Deialdi honetako organo kudeatzaileak behar adina denbora lehenago jakinaraziko dizkie ekitaldia egiteko eguna, tokia eta ordua.\nBaldin eta, arrazoi justifikatuengatik, pertsona horietako bat ezin bada agertu sariak emateko ekitaldi formalera, astebete lehenago jakinarazi beharko dio deialdi honetako organo kudeatzaileari; ordezko bat izendatuko du bere izenean saria jaso dezan, eta ordezko horren identifikazio-datuak ere jakinaraziko dizkio organo kudeatzaileari.\n2.– Sariari uko egin zaiola ulertuko da ez bada baieztatzen sariak emateko ekitaldirako asistentzia: ez pertsona fisikoa edo pertsona juridikoaren ordezkaria, ez eskaera sinatu duen pertsona fisikoa, sariaren deialdia egin duen administrazio publikoaren aurrean gainerakoak ordezkatzen dituena, ezta izendatutako ordezkoa ere. Halakoetan, Gobernantza Publiko eta Autogobernu Saileko Erakunde Harremanetarako sailburuordeak ebazpena emango du, aditzera emateko sariari uko egin zaiola eta ondoen baloratutako hurrengo proiektuak aurkeztu dituzten pertsona fisiko edo juridikoei eman zaiela saria, eta aurreko oinarrian xedatutakoaren arabera jokatuko da.\nDatu pertsonalak tratatu eta «laguntzak eta sariak» izeneko tratamenduari dagokion jardueran sartuko dira.\nArduraduna: Gobernantza Publiko eta Autogobernu Saileko Herritarrak Hartzeko eta Administrazioa Berritzeko eta Hobetzeko Zuzendaritza.\nXedea: Laguntzen eta sarien deialdiak kudeatzea eta ebaztea.\nLegitimazioa: Tratamendua beharrezkoa da interes publikoaren izenean edo tratamenduaren arduradunari esleitutako botere publikoak egikaritzean burututako eginkizun bat betetzeko.\nHartzaileak: Foru-aldundiak. Ogasun publikoa eta zerga-administrazioa. Hautaketa-batzordea. Hedapen-jarduerak. Euskal Herriko Agintaritzaren Aldizkaria.\nInformazio gehigarria: Datuen babesari buruzko informazio gehigarri eta zehatza kontsulta dezakezu gure webgunean: https://www.euskadi.eus/informazio-klausulak/web01-sedepd/eu/gardentasuna/095100-capa2-eu.shtml


Erlijioa herriaren opioa da | Gizapedia\nErlijioa herriaren opioa da\nErlijioa herriaren opioa da Karl Marx filosofoaren esaldia da, klase buruzagiek erlijioa herria kontrolatzeko tresna moduan erabiltzen dutela adierazteko. Erlijioak sistema kapitalistako esplotazioa, alienazioa eta mixeriak ahaztu eta mundu honetaz haraindiko betiereko bizitza batean, Paradisuan alegia, sinetsarazteko balioko luke Marxen arabera. Esaldi horrekin, Marxek erlijioa baztertu eta zoriontasuna mundu honetan lortzeko deia egiten du, kapitalismoaren aurka altxatuz eta borrokatuz, sozialismoaren alde. Erlijioa berriz, mundu honetako zoriona ukatu, eta ilusiozko mundu batean oinarritzen da, gutxi batzuen alde antolatuta dagoen sistema bateko nekeak eta oinazeak ahantzaraziz.\nEsaldiaren jatorrizko bertsioa alemanieraz dago ("Die Religion […] sie ist das Opium des Volkes”) eta 1844 urtean plazaratu zen "Hegelen zuzenbidearen filosofiaren kritikari ekarpena" lanean. Geroztik, erlijioaz aparte, herria eta jendea manipulatu eta kontzientzia gabe uzten duten tresna eta dispositibo guztiak izendatzeko erabili da, hala nola kontsumismoa.\nAgian mitifikazioa bilatzen ari zinen. Adiera arruntean, mistifikazioa nahastu, erratu, distortsionatu, manipulatu eta engainatzeko ekintza da, eta horren ondorioa da, modu aktiboan (batek beste bat nahasten duenean) nahiz…\nArtikulu hau marxismoko kontzeptuari buruzkoa da, kontzeptu epistemologikoa gaitzat duena beste hau da: Reifikazioa (erreifikazioa). Marxismoan, reifikazioa, alemanierazkoVerdinglichung izenaz ere ezaguna, gizakion arteko harremanak gauza, bereziki balio jakina duten…\nKontzientzia faltsua gizatalde edo gizarte klase batek bere kultura, jokabide eta ekintzen esanahia eta horren ondorioak eta orokorrean bere zirkunstantzia objektiboak ulertzeko duen ezintasuna da. Marxistentzat, funtsezko eta…


0:48:00 - 0:51:00 (3' 00'')\n0:08:00 - 0:10:10 (2' 10'')\n- Biño haikin erdaraz aittu berko zenuten?\n- Alabak euskaraz ongi ikasi zun, e!\n- Alabak 'e ongi ikasi zun euskaraz.\n- Eskolan (...) erdaraz.\n- Amak erdaraz.\n- Ama maixtrak erdaraz. Maixtra erdalduna, biiño harek Biasoko umikin 'ta hoikin beti ibiltzen 'ta euskaraz ongi ikasi zun. Bai, zuena 're bai.\n- Bai, gu bezelaxen. Biño maixtrakin euskaraz, 'ta maistrak hitz bat sateko beldurrez eoten giñan, ez genekiun 'ta eze 'ta. Jo.\n- 'Ta zuek Aierdin 'de...\n- Aierdin 'e, han 'e gauza bera zen. Han 'e erdaraz ez bazunun hitzik itten, ixillik eon ber zunun, bestela erdaraz in ber zunun, in ber zunun. Errekreoa ate arte ixi-ixillik. 'Ta hola.\n- Honek ez zun holako oso emakume zea zen (...) hora, maixtra hora.\n0:35:00 - 0:35:50 (0' 50'')\nMaistra erdalduna zen eta erdaraz ematen zituen eskolak, baina maistraren alabak ikasi zuen euskara, Karrikako haurrekin ibilian. Maitxo Ergoiengo Aierdira joaten zen eskolara eta han ere erdaraz aritzen ziren.\nGehiago irakurriEskolan, erdaraz -ri buruz\nGehiago irakurriEuskara galarazita eta gaztelaniaz jakin ez -ri buruz


CREADIS3-Smart Creative Districts proiektuaren bazkideak, KONSONI LANTEGIAN – AVPIOP\nCREADIS3-Smart Creative Districts proiektuaren bazkideak, KONSONI LANTEGIAN\nEusko Jaurlaritzaren Kultura Saila buru daukan CREADIS3-Smart Creative Districts eskualdearteko proiektuaren stakeholder–retako bat da Industri Ondare eta Herri Laneko Euskal Elkartea – IOHLEE. Proiektuaren helburua hau da: politika efizienteagoak garatzea, beti ere Europako eskualdeetan berrikuntza eta garapen ekonomikoa sortuz.\nCREADIS3-Smart Creative Districts programaren partaideek Zorrotzaurreko Konsoni Lantegia (Eusko Jaurlaritzaren Kultura Sailaren industria-ondare higigarrien biltegia) bisitatu zuten (argazkia: IOHLEE).\nHori dela eta, uztailaren 3an Euskadirako study visit-ean hartu genuen parte, eta proiektuaren bazkideak (Erdialdeko Finlandia, Emilia Romagna, Mendebaldeko Grezia, Valonia eta Eslovakiako ordezkariak) lagundu genituen Konsoni Lantegia (Eusko Jaurlaritzaren Kultura Sailaren industria-ondare higigarrien biltegia) ezagutzera. “Industria ondarea, sormena eta berrikuntza” izan genuen bisitako hizpide, eta euskal industriaren betiko ezaugarrietako baten berri eduki genuen; hau da, asmatzeko eta birsortzeko ahalmena. Horrela, Konsoni Lantegiko makinak, lanabesak eta piezak gure industrietako sormenaren lukukoak izan ziren.\nEskerrik asko bisita horretan parte hartu zenuten guztioi, industria-ondare higigarriarekiko interesagatik!\nAinara Martínez Matíak emandako azalpenak aditu zituen CREADIS3-Smart Creative Districts programaren partaideek Zorrotzaurreko Konsoni Lantegian, Eusko Jaurlaritzaren Kultura Sailaren industria-ondare higigarrien biltegian. (Argazkia: IOHLEE).\n2018ko uztailaren CREADIS3, Interreg Europe 5. e-Newsletter-rean honela aipatu zuten:\nARCHIVO: MOLINOS VASCOS y MUSEO VASCO DE LA INDUSTRIA:\n2018/01/08 Molinos Vascos. La propuesta de un Museo de la Industria en el cajón.\nJoaquin2018-08-09T08:13:09+00:002 agosto, 2018|Actividades, Buenas prácticas, Edificios, Inmaterial, Máquinas, Patrimonio|


Artium Museoak Ainara Elgoibarren "Gold 20. Fundir y parar" erakusketa aurkeztu du\nOstirala, 2022(e)ko Apirilaren 08a 11:24\nZ aretoan Gold 20 eta Glas Marte Cut filmak proiektatuko dira, zeinak erakusten baitute artistak industria-jarduerarekiko eta irudiak hura adierazteko topatzen dituen mugekiko interesa.\nEuskal Herriko Arte Garaikidearen Museoak, Artium Museoak, Ainara Elgoibarren Gold 20. Fundir y parar erakusketa aurkeztu du (Z aretoa, 2022ko maiatzaren 29ra arte). Erakusketan, bi film proiektatuko dira, non artistak erakusten baitu industria-jarduerarekiko duen interesa, eta, zehazki, arkitekturan erabiltzeko asmaturiko beira berezi baten (Glas 20) fabrikazioari buruzko bere ikerlana. Orobat jarriko da ikusgai material horrekin egindako proiektu baten maketa (Diamante, 2021). Z aretoa programaren xedea da zinemaren esparrura jauzi egiten duten artisten eta erakusketa-formatua lantzen duten zinemagileen obrak ezagutzera ematea, eta Garbiñe Ortega da haren komisarioa. Artium Museoak argitalpen bat plazaratu du, David Bestué artistaren testuarekin.\nBere instalazio, testu eta filmetan, Ainara Elgoibarrek jarduera industrialarekiko duen interesa aztertzen du, nahiz inguru produktiboetan nahiz aisialdikoetan. Lantegia, motorra, beira, musika eta entretenimendua gai errepikakorrak dira haren lanetan. Areto honetan erakusten diren ikus-entzunezko bi piezak Gold 20ren ekoizpenarekin lotutako ikerketa beraren parte dira. Gold 20 urre-koloreko arkitektura-beira da, eta beirazko xafla gardenen aurpegietako baten gainean metalezko geruzen metaketa fin bat ezarriz sortzen da.\nPelikulez gain, erakusketan azken aldian egindako maketa bat ere badago —Gold 20 erabili edo erabiltzea aurreikusita zuten eraikinei buruz egindako beste maketa batzuen ondoren egina—, Benidormeko Intempo dorrearen goiko konoa da. Maketa txiki hau ekoizteko Glas Marte Cut protagonista duen Gold 20ko pieza urtu da.\nGold 20. 2014. HD bideoa. 16 min 49 s\nGold 20 beira horren ekoizpen prozesua jasotzen duen izaera esperimentaleko bideo industrial bat da. Helburua bikoitza da: batetik, lantegiko erregistro bideografikoaren arriskua neurtzea eta, bestetik, prozesu industrial hori irudikatzeko bideoaren mugak aztertzea. Lantegiko zuzendaritzarekin (ez matrizearekin) eta tarteko karguekin filmaren edukiak zein izan zitezkeen negoziatu zen, gutxi gorabehera, proiektuaren etapa guztietan. Azkenean, enpresak azken muntaiako irudi batzuei betoa jartzea erabaki zuen. Batzuk aldatu egin ziren, haien zehaztasuna bi aldeen beharretara egokitzeko. Gainerakoak belztea erabaki zen.\nGlas Marte Cut. 2016. HD bideoa. 18 min 5 s\nGlas Marte Gmbh, eta beirazko arkitektura-elementu handiak ekoizten dituen familia-enpresa da. Gold 20 beirazko pieza txiki bat erreproduzitzeko eskatu nien, arkitektura-maketa baten zati bat, Austriarako garraioan kalteak izan zituena. Enkargua aitzakia bat besterik ez zen izan haien ekoizpen lana filmatzeko, ariketa aparta berez, baina baita piezaren eskala txikiagatik ere.\nAinara Elgoibarrek kontabilitate-prozesuen analista gisa lan egin zuen arteari ekin aurretik. Bere Instalazio, testu eta filmetan industria-jardueraz arduratzen da, bai industria-inguruneetan, bai aisialdikoetan. Motorra, beira, musika eta entretenimendua behin eta berriz agertzen dira bere lanetan, eta hauek hainbat lekutan erakutsi dira, hala nola, Punto de Vista Jaialdian (2022), Zinebin (2021), Bilboko Arte Ederren Museoan (2018), CarrerasMúgica galerian (2016), Bartzelonako La Capellan (2012), MACBAn (2014) edo Fundació Tàpiesen (2012). Tractora Koop E arte-proiektuak ekoizten dituen artisten kooperatibaren sortzaileetako bat da. Usue Arrietarekin batera, KINU proiektua zuzentzen du, Bilboko Tractoraren gidaritzapean dagoen denboraren artearen inguruko programazio eta autoprestakuntza talde bat; bertan Atoi espazioa ere kudeatzen eta zuzentzen dute.\nZ aretoa programa ez da zinema ziklo bat areto batean, ezta erakusketa bat ere. Proiektu honek tarteko espazio bat eraikitzen du, zinemaren lurraldera salto egiten duten artisten eta erakusketa-formatua aztertzen duten zinemagileen lanen inguruan hausnartzeko eta haiek ezagutarazteko. Museoan mugimendudun irudia pentsatzeko keinu erabakigarritik sortutako programa da. 2021. urtearen amaierara arte luzatuko den programa honetako lanak zeharkatzen dituzten gogoeten artean, azpimarratzekoak dira egileek taldearenaren ideiarekiko duten interesa eta haren inguruko ikerketa, eta baita elkarrekin pentsatzen eta lan egiten jarraitzeko eta etorkizun partekatu bat proiektatzeko moduak ere. Film bakoitza Z aretoa esaten zaion horretan begiztan proiektatuko da, gutxi gorabehera bi hilabetez. Filmaren inguruan, elkarrizketa bat egingo da egile bakoitzarekin. Erakusketa-proiektu berri bakoitzarekin, aretoko lanen fitxa tekniko oso bat eta aditu, kritikari eta historialariek idatzitako testu espezifikoak biltzen dituen argitalpen bat argitaratzen da, programatutako lanen hedapena, analisia eta gogoeta sustatzeko.


Euskal Herriko bidaia-gida/Ibilbideak/Naturaren formak — Wikibooks\nEuskal Herriko bidaia-gida/Ibilbideak/Naturaren formak\n14 km. ordu eta 15 mn.\nCorral del Belcho (Arguedas)


Bi Ana - - euskalerriairratia.eus\nMikel Irizar 2021-05-13 11:49\nArgazkian bi Ana, bata Ollo eta bestea Urkiza; lehena Nafarroako Gobernuko kontseilaria eta bigarrena Eusko Ikaskuntzako lehendakaria. Bi erakundeok lankidetza hitzarmena sinatu zuen atzo, Nafarroan aniztasuna aztertzen jarraitzeko, bizikidetzaren mesedetan.\nErtz desberdinak ditu argazkiak tiratzeko. Bat izan zitekeen Nafarroan dagoen identitate aniztasuna, mendialdeko eta erriberako bi poloen artean; oraindik gutxiegi aitortzen eta are gutxiago onartzen dena. Eta horrek sortzen dituen gatazkak bizikidetzan, sarri euskarari lotzen zaizkionak, eta gatazkak demokratikoki kudeatzeko beharra, eta abar. Beste ertz bat litzateke Eusko Ikaskuntza erakundearen balioa azpimarratzea Euskal Herriaren osagai komunak bistaratzeko eta sendotzeko, lurralde, administrazio nahiz eragile guztiekin lankidetzan. Duela 100 urte luze Hego Euskal Herriko lau diputazioen azierto erabatekoa izan zen Eusko Ikaskuntza sortzea eginkizun horretarako; ehun urte geroago ez daukagu tresna hoberik.\nBada ertz gehiago ere. Baina argazkian gustagarri egin zait, bereziki, bi Ana hauen presentzia, bata Ollo eta bestea Urkiza, goi mailako ardurekin herri administrazioan eta herri estrategian, hurrenez hurren. Zilegi bekit esatea argazki hau ere historikoa dela, hain zuzen ehun urtetik gorako historian lehen aldiz bi Ana direlako protagonista.